text:
Africa Great Lakes Democracy Watch
Welcome to Africa Great Lakes Democracy Watch Blog. Our objective is to promote the institutions of democracy,social justice,Human Rights,Peace, Freedom of Expression, and Respect to humanity in Rwanda,Uganda,DR Congo, Burundi,Sudan, Tanzania, Kenya,Ethiopia, and Somalia. We strongly believe that Africa will develop if only our presidents stop being rulers of men and become leaders of citizens. We support Breaking the Silence Campaign for DR Congo since we believe the democracy in Rwanda means peace in DRC. Follow this link to learn more about the origin of the war in both Rwanda and DR Congo:http://www.rwandadocumentsproject.net/gsdl/cgi-bin/library
Saturday, July 10, 2010
PADIRI UBALD RUGIRANGOGA YABA YARAHINDUTSE UMUKANGURAMBAGA WA FPR-POWER:Is Fr. Ubald Rugirangoga a Cadre of RPF-Power?)
PADIRI UBALD RUGIRANGOGA YABA YARAHINDUTSE UMUKANGURAMBAGA WA FPR-POWER
Bibaye ngombwa ko mfata ikaramu n’urupapuro, nkandikira Padiri Ubald RUGIRANGOGA kugira ngo mwiyame ku mugaragaro kuko mbona asigaye yarigize umucamanza w’icyamamare, umutegetsi w’icyatwa abandi bagomba guhakwaho kugira ngo baramuke, akaba asigaye afite ububasha bwo kugena abapfa n’ababaho! Tumaze kwitegereza iyo mikorere ye twasanze Padiri Ubald ari umunyakinyoma, umugizi wa nabi ukwiye kwirindwa. Muri iyi nyandiko, nzinduwe no kugaragaza ukuntu uyu mugabo ari umupadiri wo kwitonderwa (dangereux), ukwiye gufatwa uko ari, ntihagire uzongera kumwibeshyaho.
A. Waba uzi Padiri Ubald Rugirangoga?
Padiri Ubald RUGIRANGOGA yavukiye muri Segiteri ya Rwabidege, Komini ya Karengera, Perefegitura ya Cyangugu. Hari taliki ya 26 Mata 1955. Se yitwaga Yakobo, nyina Adela, akaba umwuzukuru wa Bidadaza. Amashuri yisumbuye yayigiye mu iseminari nto yitiriwe Mutagatifu Piyo wa 10 yo ku Nyundo, kugera mu 1973 ubwo yagiye gukomereza i Burundi. Yagarutse mu Rwanda ahitira mu iseminari nkuru ya Nyakibanda, ahabwa ubupadiri taliki ya 22 Nyakanga 1984.
Njye namubonye bwa mbere mu mwaka w’1993, nyuze i Nyamasheke, ni bwo nari ntangiye Seminari nkuru. Aho mariye kuba umupadiri mu w’i 1999, twarakoranye muri Diyosezi yacu ya Cyangugu. By’umwihariko twakoranye muri sekeretariya ya Sinodi ubwo hategurwaga Yubile y’imyaka 100 ivanjiri igeze i Rwanda. Muri ubwo butumwa, twari abapadiri bane n’umulayikikazi umwe. Bose baribuka uko twakoranye neza, ndetse n’iyo byabagaho rimwe na rimwe ko tutumvikana mu bitekerezo, twahagarikaga akazi tukiyambaza Roho Mutagatifu, akaduha kuvuga rumwe nuko tukikomereza akazi. Imyanzuro ya Sinodi ya Cyangugu twashyize ahagaragara ntawigeze ayigaya, uhereye ku mwepiskopi wacu kugera ku bakristu basanzwe. Ubald sinamubonaga gusa nk’umupadiri unkuriye mu myaka, ahubwo nabonaga anihatira kugaragara neza, mu byo yavugaga no mu byo yakoraga, nkabona hari byinshi byiza umupadiri w’umusore nkanjye yamwigiraho.
Nyamara ariko hagati yanjye na we byose ntibyakomeje kuba shyashya. N’ubwo atabyeruraga ngo abivugire ku mugaragaro, ntiyabuze kunyereka ko atishimiraga ubutumwa nakoraga muri Komisiyo ya Diyosezi y’Ubutabera n’Amahoro. Koko rero iyo Komisiyo yakoraga neza, kuko yari yarashinze imizi mu miryangoremezo ya Diyosezi yose. Byaduhaga kumenya amakuru menshi aturutse hasi mu bakristu: twamenyaga ibibazo bafite, akarengane bahura nako, abahohoterwa n’ubutegetsi, abarenganywa n’inkiko gacaca, abagize uruhare mu bwicanyi, n’ibindi. Ayo makuru yose ni yo Padiri Ubald yanyerekaga ko ntakagombye kumenya. Ni bwo bwa mbere numvise ko ibyo byiyumviro atabiterwa n’impamvu z’Iyobokamana ahubwo ko abiterwa no gushaka kurengera izindi nyungu zizwi na we gusa.
Icyo yantekerezagaho cyaje kujya ahabona nsohotse mu gihugu. Koko rero, guhera mu kwezi k’Ukuboza 2005, byabaye ngombwa ko mva mu Rwanda, njya kwikomereza kwiga mu Bufaransa. Ngira ngo guhera ku munsi nagendeyeho, uyu mupadiri yabonye rugari atangira ibyo kuntaramana, mu nzira, mu basirikari, mu bategetsi, mu nshuti…: ngo ntiyumva impamvu ngiye. Bukeye ngo kuki niga filozofiya, ngo kuki ngomba kwiga amategeko mpuzamahanga (droit intenational) ...? Byose narabyumvaga nkicecekera, ngakeka ko ari amagambo y’abantu cyangwa se agashyari gasanzwe mu bavandimwe, ko bitazatinda gushira. We ariko ntiyagohetse, yari ageze n’aho agenda ahagarika abantu mu muhanda, abanzi n’abatarigera bambona, ngo nibareke abasobanururire ukuntu ingengabitekerezo ya jenoside yanyaritse mu mutwe. Ibyo byafashe indi ntera ubwo yiyemezaga kujya kunshinja ingengabitekerezo ya jenocide mu nama y’abapadiri bose ba Cyangugu (Presbyterium) yateranye kuva ku ya 26 kugera ku ya 28 Mata 2010. Ngo yitwaje ko naba naragiye Arusha gutanga ubuhamya bushinjura. Icyakora akirinda kwerekana icyo naba naravuze imbere y’urukiko n’icyo we anenga ubwo buhamya. Amagambo yavugiye muri iyo nama bayantondoreye uko yakabaye ndumirwa, ariko n’abayumvaga ngo ntibabuze kwibaza icyo ibyo bisobanura.
Ntibyaciriye aho kuko muri Kamena 2010 amakuru aturutse mu nzego z’iperereza zo mu Rwanda yangezeho ambwira ko Padiri Ubald amaze igihe akora uko ashoboye kwose ngo njye n’abandi bapadiri yikomye b’i Cyangugu, dushyirwe ku rutonde (hitlist) rw’abagomba kwicirwa mu mahanga.Ubwo ni nabwo namenye ko muri FPR hasigaye harimo ibice bibiri. Ngo hari igice cy’abantu bashaka amahoro, n’igice bita “pawa” (power) ngo kigizwe n’abumva ko Abanyarwanda bagomba gukomeza kwicwa kugeza igihe Nyagasani azahindukirira! Ngo icyo cya “power” ni cyo Ubald na murumuna we Reveriyani bagomba kuba bashyigikiye. Ugira ngo ndashyiramo amakabyankuru azambaze mubwire n’ibirenze ibyo!
B. Ingengabitekerezo ya jenoside
Icyaha cya jenoside kirazwi kandi giteganijwe mu mategeko mpuzamahanga. Ariko icyaha cyitwa “kugira ingengabitekerezo ya jenoside” nta handi kiba mu mategeko y’ibihugu byo kw’isi uretse mu Rwanda rwa nyuma y’1994! Cyateganijwe mu itegeko ryiswe “itegeko N°18/2008 ryo ku wa 23/07/2008 rihana icyaha cy’ingengabitekerezo ya jenoside”. Warisanga mu Igazeti ya Repubulika y’u Rwanda, Umwaka wa 47, n° 19 yo ku wa 01 Ukwakira 2008.
Ingingo ya 2 y’iryo tegeko itanga igisobanuro: “Ingengabitekerezo ya jenoside ni urusobe rw’ibitekerezo bigaragarira mu myifatire, imvugo, inyandiko n’ibindi bikorwa bigamije cyangwa bihamagarira abantu kurimbura abandi hashingiwe ku bwoko, inkomoko, ubwenegihugu, akarere, ibara ry’umubiri, isura, igitsina, ururimi, idini cyangwa ibitekerezo bya politiki, bikozwe mu gihe gisanzwe cyangwa mu gihe cy’intambara”.
Nk’uko bigaragarira buri wese, “kugira ingengabitekerezo ya jenoside” ni icyaha kidasobanutse neza, umuntu yashyira ku wo ashatse wese yaba umuzungu cyangwa umwirabura, yaba umuhutu umutwa cyangwa umututsi, kuko bigoye kwisobanura ko utagifite. Benshi bemeza ko Leta ya FPR yahimbye icyo cyaha kugira ngo yigizeyo, ihutaze, ifunge cyangwa yice abo ikeka ko batavuga rumwe nayo. Ngira ngo Abanyarwanda twese twamaze kwibonera neza uko Leta yacu igenza uwo yahamije icyo cyaha.
Iyo Padiri Ubald wihaye Imana yiyemeje kugishinja nkana bagenzi be b’Abihayimana nka we, bishaka kuvuga ko aba yamaze kubashyira mu rwego rw’“abagamije cyangwa abahamagarira kurimbura abandi”. Bitabaye ibyo byaterwa n’uko yaba abafata nk’abarwanya Leta iriho bityo akaba abasabira igihano kiremereye giteganywa n’ingingo ya 6 y’iryo tegeko :”Iyo ukoze icyaha cy’ingengabitekerezo ya jenoside ari umuyobozi mu nzego z’imirimo ya Leta, mu mitwe ya politiki, mu mirimo y’abikorera, cyangwa umuyobozi mu mirimo itagengwa na Leta, umuyobozi w’idini, cyangwa uwahoze ari umuyobozi muri izo nzego, ahanishwa igifungo kuva ku myaka cumi n’itanu (15) kugeza ku myaka makumyabiri n’itanu (25) n’ihazabu y’amafaranga y’u Rwanda kuva kuri miliyoni ebyiri (2.000.000) kugeza kuri miliyoni eshanu (5.000.000.)”!
Kandi ngira ngo twese tuzi ko iyo umuntu w’igikomerezwa nka Padiri Ubald yaguhagurukiye, biba byarangiye kuko tutayobewe uko inkiko z’iwacu zikora! Kwiregura ntibyoroshye.
None se koko ubu umuntu yabigenza ate, bagabo? Uko biri kose, iyo myitwarire ye yanteye gusubiza amaso inyuma, ndongera nitegereza Padiri Ubald, nsobanuza amateka ye, ibyo yavugaga, n’ibyo yakoraga, numva mbaye nk’usobanukiwe kurushaho.
Ubald we, n’ubwo umusizi yivugiye ngo “burya guceceka si ubucucu, ni ugucengerwa n’ibyo uzi ugacira mu nda ugatuza”, jye ndasanga no guceceka bigira aho bigarukira. Ubu nkaba nanjye niyemeje kugusubiza kugira ngo nkumenyeshe ikintu kimwe gusa: Ibuye ryagaragaye ntiriba ricyishe isuka, tuza tubane! Ese ubona wisararanga, abakristu n’abandi bapadiri b’i Cyangugu bakakwihorera, ukagira ngo ni uko bose ari ibigwari cyangwa se bakaba bagutinyira ko uri Nyirubutungane?
C. Dore uko tukuzi:
1. Padiri Ubald uri umwicanyi.
Iyo ugeze kubo wita abicanyi, usya utanzitse! Sinkubwiye ngo ubahunde ibisingizo, ariko ujye unibuka ko urubanza ari urw’Imana. Igihe ucyitwa umupadiri wa Kiliziya, ni nde wakugize umucamanza wa bagenzi bawe, Ubald we? Nyamara ariko ikibazo gikomeye si icyo. Nagerageje kwibaza ikigutera gukora ibyo ukora, nsanga ari rya rondakoko twamaganaga muri Sinodi! Yewe, ko ubanza nawe ryaragucengeye, rikaguhuma amaso y’umubiri n’ay’umutima. Na we ubwawe uzisuzume neza, uzasanga ari ryo rikuyobora n’ubwo ushobora kwishuka ngo uri mutaraga. Urashaka urugero: abicanyi ni bantu ki kuri wowe? Igisubizo cyawe turakizi, twacyumvise kenshi, tugifata mu mutwe: ni abishe Abatutsi muri 1994. Ni byo koko, abishe Abatutsi ni abicanyi kandi bakwiye kubiryozwa. Ariko n’uwishe umuzungu, umutwa cyangwa umuhutu aba yishe umuntu. Si umwicanyi se? Ndakwibutsa ko wowe ubwawe, padiri Ubald na Murumuna wawe w’umupolisi ari we Superintendent Reveriyani Rugwizangoga mufite ibiganza bijejeta amaraso! Muzabanze musobanurire ubutabera uko mwishe Sindayiheba Yohani taliki ya 2 Nzeri 1995. Reka nkwibutse uko byagenze: muri Mata 1995 wowe n’uwo murumuna wawe mwagiye ku matongo y’iwanyu. Muvuyeyo mugeze i Rwabidege, wowe Ubald wavuye mu modoka ujya gutuka abaturage bari bibereye mu kabari, ubashinja ko bishe umukecuru wanyu. Ni bwo Sindayiheba Yohani akubwiye atuje ko ibyabaye mu 1994 ari ishyano ryagwiririye igihugu cyose. Wowe na murumuna wawe mwahise muva hasi ngo avuze ko umukecuru wanyu ameze nk’abandi bose. Sibwo umufashe mu ijosi ugatangira kumuniga ushaka kumwica! Iyo umubikira mwari kumwe witwa Jean Marie wo kwa Uberiti atamukwamururaho, ntuba waramutsinze aho? Wagize ikimwaro cy’ibyo umaze gukora, ugenda warubiye. Bwarakeye mu gitondo, mugaruka gufata Sindayiheba Yohani, murumuna wawe yirirwa amufungiranye mu nzu i Kamembe, mutegereje ijoro ngo mujye kumwicira i Kigali. Muri uwo mugoroba, abantu barabakomereye, by’umwihariko umugabo w’umukada bitaga Asmani (Imana imuhe iruhuko ridashira) si we wamubakuye mu nzara agasubira iwe mu gicuku? Hanyuma se mwaramuretse aratuza? Taliki ya 2 nzeri 1995, ahagana mu masa mbiri z’umugoroba, ntimwitwikiriye akabwibwi mukagaruka iwe kumukinguza, mugahita mumurasa mukamutsinda aho? Mwibagiwe akantu kamwe gusa: uwububa abonwa n’uhagaze! Hari abaturage babateye imboni.
Abashumba baragwira ra! Ubald we, uri umushumba wica intama, ni ukuri kw’Imana! Nta wakekaga ko wagera aho! Ariko buriya Sindayiheba wamuhoye iki koko? Hari n’uwo wumvise ko hari icyo amushinja? Ni uko rero, n’iyo ubutabera bw’abantu butabikuryoza, Imana uvuga ko wihaye yo ntizabura kubikubaza. Iyo ikaba ari na yo mpamvu ituma ngira nti: Mbere yo kujijisha ngo urabwiriza abicanyi kwemera ibyaha, nawe ubwawe mwigisha, banza utinyuke ujye mu Kiliziya y’i Mwezi, ari ku cyumweru, abakristu bateranye. Aho kubacunaguza nk’uko wabimenyereye, ubatuka ngo ni abicanyi bose uko bangana, uzemere ukubite ibipfukamiro hasi, ubabwize ukuri ku byerekeye abantu bose wicishije hariya uvuka, n’abo washinje ibinyoma. Nibwo ahari uzaba utangiye gusengera mu kuri. Naho ubundi, abantu bose bamaze kumenya ko uri “Bangamwabo”, abaturage b’iwanyu barakubona bagahunga nk’ababonye Rubebe! Wowe ho ukikirigita, ugaseka ngo bose bazi ko wirukana amashitani.
2. Padiri Ubald ushinja inzirakarengane ibinyoma ugatoza n’abandi kubikora
Uribuka se amajoro wararaga ugenda, uva i Mushaka ujya hariya uvuka, ukikijwe n’imbunda n’abasirikari bakurindiye umutekano, ujya gutoza abaturage uko bagomba gushinja ibinyoma bagenzi babo? Harya jenoside yabaye uri muri kariya gace noneho ukaba warajyaga kubabwira amakuru uzi neza? Wiyibagije ko wari uri i Nyamasheke? Hanyuma se uriya mugabo witwa Sinzabakwira Straton, wari warigize Bourgmestre wa Karengera, woheje ngo ajye yirirwa ashinja ibinyoma abo wanga, ukamushukisha kuzamufunguza no kuzarihira abana be amashuri, ubona ko abantu babibonamo ubutungane? We se ko mukorana kandi ari umwicanyi uzwi na bose, ni we muntu ukwiye kwizerwa wabonye i Cyangugu? Cyangwa hari icyo mupfana! Koko ibisa birasabirana! Twese tuzi uko wamurindagije ngo ajye yirirwa afungisha inzirakarengane afatanije na Nyakwigendera depute Kanakuze Yudita. Ni nde wibagiwe ko iyo imodoka y’inshuti yawe Kanakuze Yudita yahingukaga mu karere, abantu bakwirwaga imishwaro, bakarara mu gihuru bihishahisha? Ibintu byarahindutse koko. Hambere aha, iyo umuntu yazamukaga mu ntera, yaharaniraga kuzamura akarere k’iwabo, mbese nk’uriya muminisitiri wagejeje amashanyarazi i Mwezi. Yari umugabo koko.
Hari ikindi cyerekana ko wowe Padiri Ubald, ufite ikibazo gikomeye. Iyaba ari jye wangaga gusa nari kugira ngo nijye nyirabayazana. Harya ngo abagize inama nkuru ya Paruwasi ya Mwezi murapfa iki? Hari ikindi ubahora kitari uko banze guha rugari ubwibone bwawe (la vaine gloire que tu aimes tant!)?
Inama nkuru ya paroisse ya Mwezi yateguraga ibirori by’itangwa ry’ubupadiri bwa ba Fratri Silivani Ayobamvuga na Gilibereti Komezusenge muri 2009. Muri iyo nama koko hari umuntu w’incuti yawe watanze igitekerezo ko, ubwo wujuje imyaka 25 uri umusaserdoti, Paruwasi yagukorera yubile, igahimbazwa muri ubwo bukwe bw’itangwa ry’ubusaserdoti. Abandi bamaze kuvuga icyo batekereza, hafatwa icyemezo cy’uko iminsi mikuru itavangwa, ahubwo biyemeza kuzagushakira undi mwanya ukwiye, nawe bakagukorera ibirori bya yubile! Ngo inkuru ikugereho ko utakiyerekanye mu itangwa ry’ubusaserdoti: yo!yo!yo!yo! Sibwo wishyize ku karubanda, ukisararanga, ukarimbura ibiti n’amabuye, ugatangira gutukanira mu isoko, ku manywa y’ihangu, ukemeza ko inama nkuru ya paruwasi ya Mwezi igizwe n’interahamwe gusa! Sibwo uhuruje ibyo bikomerezwa byawe, maze abantu bagakubitwa, abandi bagafungwa, abashoboye bagatorongera, padiri mukuru agahabuka, agata paruwasi!
Hari aho utageze uvuga ngo abapadiri bose babaye i Mwezi nta kindi bakoze uretse kwigisha ingengabitekerezo ngo ari na byo byateye abaturage b’ i Mwezi kwicana mu w’1994? Wowe se ko wigishije iyo “vanjiri yawe” i Nyamasheke, wahavuye ute? Bo ntabwo bicanye? Aho i Nyamasheke uvuga nanjye nahabaye nyuma yawe. Ishusho wahasize si iy’umupadiri ushyize Iyobokamana imbere, ahubwo ngo wari umupadiri wifitiye inyungu za politiki arengera, yewe n’ishyaka rya politiki warimo ntibararyibagirwa. Uribuka ko utashoboraga kuramutsa umuntu n’umwe mudahuje ishyaka? Harya Inspectrice w’amashuri witwa Nyirarukundo hari ikindi mwapfuye uretse kuba yaranze kuva mu ishyaka rye ngo aze mu ryawe?
Nuko rero ngo warashavuye cyane ko naba naragiye Arusha gutanga ubuhamya bushinjura imfungwa? Koko nagiyeyo nk’uko benshi bajyayo n’ubu. Ikindi rero, nubishaka uzajyeyo ubaze neza, jye navugiye ku mugaragaro, ntagombye kwihisha mu kabati nkawe n’incuti zawe kandi navuze ibyo niboneye n’amaso yanjye. Ubwo rero ngo inka zacitse amabere kuko ntabanje kuza kukureba ngo umpfunyikire ubuhamya njya gutanga Arusha! Iyo ni ya mikorere ya za gacaca ushimagiza? Ujye uyishoramo abandi, njye undeke. Mu bo woshya kubeshyera abandi sindimo. Njye niga amategeko, sindi nkawe utekereza ko abantu bagomba gucibwa imitwe nyuma y’imanza zishingiye ku mpuha gusa. Inkiko nyazo zigira uko zikora. Wowe rero ngo ureba ibyihishe mu mitima, ukaba uzi ukuri kose (ukwabayeho n’ukutarabayeho) , uzajye imbere y’urukiko rw’Arusha umvuguruze. Kandi ibyavugiwe imbere y’umucamanza ntushobora kubivugururiza mu kabari. Fata indege ujye Arusha maze uvugishe ukuri, dore ko wibwira ko nta wundi wavuga ukuri uretse wowe wenyine. Imanza zose z’abantu zizabe ari wowe zeguriwe, mugani wa ya ndirimbo? Nyamara icyakubabaje si impamvu zo gushaka ukuri, ni inyungu za politike uba ushyize imbere.
3. Padiri Ubald uvanga amasaka n’amasakaramentu
Padiri Ubald, intama waragijwe ziri muri paruwasi ya Mushaka (dore ko ari na yo mvukamo) ntizikimenya ijwi ryawe. Uravuga bakikanga. Ngo iyo utangiye inyigisho ku cyumweru, hari abakwihisha munsi y’intebe! Ntibakimenya gutandukanya ijwi ryawe n’iry’Umuyobozi w’akarere cyangwa irya Afande. Nk’iyo ufungira abantu amasakaramentu ngo ni uko inkiko gacaca zabemeje icyaha, iryo kenurabushyo (pastorale) riba ari bwoko ki? Mu mategeko ya Kiliziya (Droit Canon), hari aho waba warabonye ko uwo Inkiko gacaca zishinje icyaha, Kiliziya imuhanisha gufungirwa amasakaramentu? Ko usa n’aho Bibiliya yawe itakiri iyo tuzi? Icyakora Abanyamushaka bo barumiwe pe! Ese ubwo uzi ko hari benshi waciye mu kiliziya kubera ko ngo utacyigisha ijambo ry’Imana, ahubwo ukaba wararisimbuje ibitekerezo bya FPR-pawa? Uzatinyuke ubwire Musenyeri wawe ko wasezeye ku bupadiri, ukaba usigaye warihitiyemo akazi ko kuba umupolisi n’umukangurambaga wa FPR-pawa, nibwo uzaba utagisengera mu kinyoma!
4. Padiri Ubald wigisha tewologiya y’amacakubiri
Umwihariko twese twari twarakurekeye ni uwo kuzenguruka igihugu usengera abarwayi ngo bagakira amashitani. N’ubwo Kiliziya itayobewe ko ubwo bubasha Yezu yabuyihaye, ariko ntijya yibagirwa ko hari n’ibigirwa-ngabire shitani yifashisha ngo igirire nabi roho za benshi. Mu buryo bwawe bwo gusengera abandi, hari byinshi bitera kwibaza. Dore nk’iyo wowe ubwawe wakoresheje ibiterane byo gusabira abarwayi, ntutinya guhagarara ku maguru yombi ngo wemeze ko hari umuntu ukize ibitega abanzi be bari baramutumye! !! Ubwo urumva icuraburindi uba uroshye mu mitwe y’abo banyantegenke bakwizeye? Uba ubemeje ko ibitega bibaho kandi ko hari abantu babituma abandi. Uwishuka ngo uramukijije iyo ageze mu rugo atyaza umuhoro agahita asanga wa muturanyi we bafitanye akantu ati “Imana yampishuriye ko ari wowe undoga ibitega”! Ubwo urugamba rukaba ruraremye. Ntaho uzi byabaye? Nyirabayazana w’ayo makimbirane hari undi utari wowe n’inyigisho zawe z’ubuyobe zikora ishyano?
Diyosezi zose zo mu Rwanda zari zikwiye kukwamagana, ukareka gukomeza kubeshya abantu no kubateranya. Kandi nabyo iyo umuntu abisesenguye neza, asanga atari impamvu z’Iyobokamana zigutera kwihambira kuri iriya baringa yo gukiza amashitani! Harimo inyungu za politiki zizwi nawe, abazi gushishoza bazabisuzume.
5. Padiri Ubald urikuza ukaniyemera
Ushimishwa no kuvuga hose ko uri intungane. Wivugira ubwawe ko usengera mu kuri, ko ukiri isugi, n’ibindi bigwi udahwema kwivuga. Bityo, nk’umufarizayi mwiza, ugahita wemeza ko udasa n’abandi, b’abasambanyi, b’ibisambo, b’abicanyi, bigisha ingengabitekerezo….
Nyamara Yezu ati “mujye mushishoza, abahanuzi beza muzababwirwa n’imbuto bera” (Mt 7,15-20). Paulo mutagatifu na we ataho ati “imbuto za Sekibi (ibikorwa by’umubiri) zirigaragaza:….kwangana, gukurura intonganya, ishyari, uburakari, kwikuza, amakimbirane, amacakubiri…” (Galati 5, 19-20).
None se Padiri Ubaldi, ko tubona wirirwa ushiha abandi bapadiri, ubashinja ibinyoma, ubiba amacakubiri mu bakristu ushinzwe n’abo utatumweho…aho izo mbuto wera ntizerekana neza ko umwanya wawe uri mu bahanuzi b’ibinyoma? Ntakubeshye, hari benshi batakirirwa babishidikanyaho.
Ifaranga umaze kurirunda, imodoka zawe ebyiri z’akataraboneka zirozwa zikabyagira mu gikari cya paruwasi Mushaka, mu gihe bagenzi bawe bajya mu butumwa n’amaguru, ntacyo bikubwiye. Uravuga rikijyana muri Diyosezi, urizimiza ukicyura, nta we ukubaza ibyo ukora. Abategetsi bakomeye n’abasirikari bakuru nibo musangira, warabifatiye, ingoma ikuri mu bitugu! Ahasigaye ugakandagira abatindi ntacyo wishisha kuko ntawe ukopfora ngo utamuhamagarira abamuraza mu munyururu. Ikiri impamo ni uko ukandagira isi igatigita, nawe si ukubigendera ukamena amabuye. Ahari wibagiwe ko ikuzo ry’iyi si ari iry’akanya gato. Reka nkwibutse agakuru uzi neza: mu bihe byashize, iyo bimikaga Papa mushya, bamwambikaga ya ngofero ya zahabu bita “tiare”, abakaridinari bakamuheka kubitugu, bakamutambagirana imbere y’imbaga y’abakristu berekana ko afite ububasha n’ikuzo by’ikirenga; hanyuma ariko bagakora n’ undi muhango uteye ukwawo : barundaga ubwoya bw’intama imbere ye bakabuha inkongi (maze uko umuriro usabira ugahita uzima) bakongeraho aka kajambo gateye amatsiko ngo “sic transit gloria mundi” ( Ng’uku uko ikuzo ry’iyi si riyoyoka bwangu”). Bumva, wumvise?
Umwanzuro(Conclusion)
Padiri Ubald we, ng’uko uko tukuzi, ujye wifora imbere y’abana bato n’Abazungu. Guhera ubu, ujye uvuga ibyo wahagazeho ureke impuha. Nshyira hasi, ntacyo nagutwaye. Unkure mu mubare w’abo wagize akabaho ukanandagizaho ibirenge byawe .Yaba njye cyangwa bariya bapadiri bandi washyirishije kuri “hitlist”, uzagira icyo aba, haba ejo cyangwa ejobundi, impanga ye uzayibazwe! Tanga amahoro muri Cyangugu, induru yawe, n’ukwiyemera kwawe abantu barabihaze. Bakuvanye i Mushaka, abakristu bahumeka: imyaka irenga icumi yose ubamena amatwi, ubaca n’amafaranga ya buri munsi uboshye ikoro, ntibamenye n’irengero ryayo? Jye sinumva impamvu bagombye kukwihanganira igihe kingana gityo! Ntugire ngo ni ikindi bagucaga, mu bushishozi bwabo baribwiraga bati “uhagarikiwe n’ingwe aravoma”. Gusa ariko, umunsi ingwe yaba itagihari, Kamenyero ashobora kuvoma ibirohwa!
Padiri Thomas Nahimana
Bikorewe i Paris, taliki ya 10 Nyakanga 201
COMMENTS FROM EDITOR
It is shameful to read this other side of the story of a Priest who claims to preach a message of healing among the parishioners of Cyangugu as said in the JHWeekly. It is true Fr.Ubald might have lost about 3,000 parishioners but this figure might be more than that considering that the Ubald's figure does not include my father,mother, my siblings, uncles, and other relatives that killed in 1997 when the Tutsi led RPF hunted us down into the DR Congo forest after destroying the refugee camps of Eastern DRC in October 1996. Fr. Ubald should know that the Chrsit's gospel never takes side. I am sorry that Interahamwe killed his family but also he should do the same to me that his RPF soldiers whom he champions for as the liberator killed my family twice. The first group was killed in the Kibeho Refugee Camp in 1995, and the second time my family was exterminated in 1997 when the RPF led by President Kagame and Nyamwasa came and destroyed refugee camps where we were living when I was still 11 years old. This Tutsi led army had a mission of revenge and extermination of any Hutu species starting from the fact that they had killed the two Hutu presidents Habyarimana Juvenal of Rwanda and Ntaryamira Cyprien of Burundi who were downed on April 6,1994 which sparked the mass killing on 1994. I pray that Fr.Ubald Rugirangoga become true to himself and preach a gospel of forgiveness not the one for publicity hunting and RPF propaganda machinery but the one that will reconcile all tribes of the region. I always apologize for his people who were brutally killed in 1994 because I believe that no soul should be sent back to the giver by human brutality. He also should be sorry for his RPF power ideology of accusing all Hutus to be murderer without taking into consideration the agony and feelings I have when I remember how my dad died under my watch when we were in Tingi-Tingi Refugee Camp in DRC.
7 comments:
-
-
How do you spell the name of the chemical?
Also visit my blog; xerox phaser 8560 ink
- April 5, 2013 at 2:19 PM
-
-
Nanokeratin locks onto the hair, forming a fine, smooth
coat of keratin. Since these goods are made from plant extracts, seed oils and hair only twice in a
week. A well groomed woman will look to her hair and makeup first and a poll of 3,000 females
across the UK revealed that about 44% feel attractive if they are having a good hair day, this compares to 16% who felt pleased with their appearance if good teeth gave them that winning smile.
My homepage hair products
- April 8, 2013 at 7:29 AM
-
-
Wash your curly hair at the very least two days in a week.
s Therapy Treatment line, which is a lightweight replenishing treatment that protects and maintains hair
condition. Generally, these products are more expensive than their watered-down counterparts, but you can find a
few affordable pure silicone hair products (see below).
- April 21, 2013 at 2:29 AM
-
-
Muvandi! Nubwo wabigenza ute ibyo wavuga byose kuri padiri obalidi ntawabyemera. Abamuzi neza bazi ubufura bwe, ubushishozi n'impano y'Imana yo gusengera abarwayi afite. Wowe uri muri bamwe bibasiwe n'amarangamutima bansniwe guhinduka ngo babe bazima. Komeza usenge umenye neza icyo Imana yagutoranirije!
Urakoze!
- April 26, 2013 at 3:35 AM
-
-
Many thanks for this wonderful tips, Erika. I have actually been making use of a printer and this blog post is very
handy.
Here is my blog post :: xerox phaser 8560 yellow ink
- May 9, 2013 at 7:38 AM
-
-
Really helpful details, I have actually constantly favored
laser printers because they are much less expensive to utilize,
when you make the initial financial investment.
Toner cartrages are a lot more pricey but outlive many lots of inkjet cartrages and are much less
untidy to use. You could set your laser printer to print in grayscale and
use much less of the color toner, I just use colour when publishing images.
Also visit my blog post :: xerox phaser 8560mfp driver
- May 22, 2013 at 6:01 AM
-
-
If you would like to get a great deal from this paragraph then you have to apply these
strategies to your won webpage.
My page :: xerox 8560 solid ink
- June 4, 2013 at 2:50 PM


c: text/html

text:
Musanze: Ubuyobozi bw’akarere burasabwa kwegera abaturage ngo bikemurire ibibazo aho gutegereza Leta
Senateri  Bajyana Emmanuel arakangurira abayobozi b’Akarere ka Musanze kurushaho kwegera abaturage kugira ngo basobanukirwe ko na bo bafite uruhare bagomba kugira ngo bikemurire ibibazo biba bibugarije More...
Rwamagana: Abarokotse jenoside barashima Inkotanyi zabarokoye
Itariki ya 20 Mata 1994 ngo ni itariki itazibagirana ku barokotse jenoside yakorewe Abatutsi bo mu karere ka Rwamagana, kuko uwo munsi ari bwo Ingabo zahoze ari iza FPR Inkotanyi zasesekaraga muri aka karere More...
Nyamagabe: Kwirindira umutekano nibyo byahashya ubugizi bwa nabi
Nyuma y’uko haragaragaye umubiri w’umuntu ukekwaho kwicwa, abaturage barasabwa ko kwirindira umutekano bakora amarondo, batanga amakuru ku gihe, bandi bagira amakenga, ari byo bizahashya ubugizi More...
Abaturage barasabwa kuba maso muri aya mezi ashyira iminsi Mikuru. « Gen. Elex Kagame ».
Umuyobozi w’ingabo mu Ntara y’amajyepfo General Alex Kagame arasaba abanyarwanda n’abayobozi b’inzego z’ibanze kuba maso muri iyi minsi mikuru bagakaza umutekano mu rwego More...
Nyagatare: Urubyiruko rugiye kurindwa ibishuko
Gahunda yo gutangiza gutoza urubyiruko umuco yabanjirijwe no gutera ibiti. Ibishuko biganisha ku buraya buvamo gutwara inda zitateguwe, indwara zandurira mu mibonano mpuzabitsina no kwishora mu biyobyabwenge More...
Rusizi: Urubyiruko rw’abanyeshuri rurasabwa kwirinda kwishora mu ngeso mbi.
Abitabiriye umuganda Basile aganira n’urubyiruko n’ababyeyi barwo nyuma y’umuganda Muri ibi bihe by’ibiruhuko, urubyiruko rw’abanyeshuri  rwo mu karere ka Rusizi rurasabwa More...
Rulindo: abayobozi b’akarere barishimira ubufatanye bw’abafatanyabikorwa mu iterambere.
Abafatanyabikorwa b’akarere ka Rulindo, ni bamwe mu bafasha ubuyobozi bw’akarere kugera kuri byinshi bijyanye n’iterambere, ubukungu, imibereho myiza n’ibindi byinshi bifasha ubuyobozi More...
Rusizi: Abaturage b’umurenge wa Gihundwe ngo ntibazatezuka mu kwiteza imbere
Abaturage bo mu murenge wa Gihundwe mu karere ka Rusizi barishimira impinduka y’ibikorwa by’iterambere igaragarira mubikorwa bitandukanye bikomeje gukataza mu murenge wabo muri uyu mwaka wa 2014. Ibyo More...
Rutsiro: umuyobozi wa gihango ahangayikishijwe n’icyaha cyo gukubita no gukomeretsa.
Umunyamabanga nshingwabikorwa w’umurenge wa Gihango mu karere ka Rutsiro Jules Niyodusenga atangaza ko mu murenge ayobora icyaha gikunze kugaragara ari icyo gukubita no gukomeretsa. Ibi yabitangaje nyuma More...
Rulindo: abaturage basanga guca ibiyobyabwenge bigomba guhera mu bayobozi
Bamwe mu baturage bo mu karere ka Rulindo baratangaza ko umuco wo gukoresha ibiyobyabwenge umaze gufata intera ndende mu batuye aka karere ,ngo aho usanga hari na bamwe mu bayobozi babyishoramo,ugasanga barabikoresha More...

robotstxt: allowed

filter: keep


text:
Burya nubwo utabona Imana ariko irahari
Yobu 23 :8-10
‘’Dore nigira imbere ariko ntihari nasubiza inyuma nkayibura, mu kuboko kw’ibumoso aho ikorera naho sinyiharuzi. yihisha mukuboko kw’iburyo kugirango ntayibona, ariko izi inzira nyuramo nimara kugeragezwa nzavamo meze nkizahabu.’’
Yobu yari umuntu w’umukiranutsi imbere y’Imana, kandi ubu bwari ubuhamya atangirwa n’Imana ubwayo nk’uko Bibiliya ibigaragaza. Amateka yo kugeragezwa kwa Yobu azwi n’abantu benshi baba abazi Imana n’abatayizi.
Amagambo agaragara hejuru naho Yobu avuga ko yamaze igihe ashaka Imana ntayibone ikamwihisha kandi ari nayo yamuhamirizaga ko akiranuka.
Mwene data byashoboka ko nawe uyishaka ntuyibone ariko nubwo utayibona irahari. Buriya iyo utarimo kuyibona mu byawe nk’uko uyifuza nabwo iba ihari.
Ushobora kuba warayishakiye mu miryango ntuyibone, ukayishakira mu nshuti ntuyibone, uyishakira mu byo ukora byose ntiwayibona ariko irahari aho hafi yawe irahari mu gihe cyayo izitamurura.
Nubwo utayibona ariko irahari, Yobu yayishakiye imbere arayibura, ayishakiye mu kuboko kw’ibumoso naho arayibura ayishakira mu kw’iburyo arayibura arangije ati ‘’nubwo nyibuze izi nzira nyuramo nimara kungerageza nzavamo meze nk’izahabu.’’
Bibiliya iravuga ngo Mana ya Israyeli Umukiza ni ukuri ni wowe Mana yihisha, Yesaya 45:15
Uziko hari ubwo uyishaka, ukayisenga, ukayikorera, ukajya wumva ntako utagize, ahubwo byagucanga ugatangira kwisakamo n’ibyaha utakoze, ukabona yakwihoreye. Bene iki gihe iyo kigeze hari ubwo upfana abantu kuko wayibashakiyemo ukayibura, harubwo witakana abo mukorana umurimo w’Imana ugatangira kubacira urubanza ngo iminsi y’imperuka yabasohoyeho, burya iba yakwihishe. Ni Imana yihisha, ariko burya iba ihari kandi ntabwo izareka umuntu wayo iteka, amaherezo izaza, komera ushikame.
Dore muri bya bibazo impamvu ntacyo wabaye yari ihari, yaraguhetse ntiwamenya uko byagenze.
Muri za ntambara impamvu zagusize yari ihari yagushyize mu biganza byay, burya muri ya mpanuka yagusize Imana yari ihari.
Humura burya irahari nubwo utayibona.


text:
Nyabihu: Akarere kahagurukiye abatita ku ndyo y’abana kandi badakennye
Akarere ka Nyabihu kahagurukiye ababyeyi batazi gutegura indyo yuzuye y’abana kandi ubusanzwe mu karere ho hatari mu harangwa inzara.
Kutamenya gutegura indyo yuzuye kuri bamwe mu babyeyi i Nyabihu bifatwa nk’ingeso, mu gihe ubuyobozi bwo buvuga ko ahanini iki kibazo giterwa akenshi n’ubujiji bwa bamwe mu babyeyi kandi abenshi batabuze ibiribwa byayikora.
Uwanzwenuwe Theoneste, Umuyobozi w’Akarere ka Nyabihu, avuga ko mu mwaka ushize ikibazo cy’imirire mibi mu bana kitagabanutse nk’uko babyifuzaga kuko umwaka washize bageze ku bana 176 bafite ikibazo cy’imirire mibi bavuye ku 179.
Agira ati “Ntiwumve imibare y’abo 179 ngo wumve ko ari bo gusa cyangwa se ngo wumve ko ari ikibazo cyo kuba abantu barabuze icyo barya. Ahubwo n’ukutamenya gutegurira abana babo."
Akomeza agira ati "Aka karere si akarere karangwamo inzara, ni akarere gafite ibyo kurya bitunga abaturage. Ariko uburyo byafashamo abana ngo bagire ubuzima bwiza ntabwo ari benshi babiha agaciro.”
Yongeraho ko iyo umubyeyi yejeje nk’ibirayi cyangwa ibindi, ari byo yumva umwana yarya gusa adatekereza ku bindi byakunganira iyo ndyo. Abihurizaho n’undi muturage witwa Imanizampa Jean Pierre, na we wemeza ko iki kibazo gihangayikishije.
Imanizampa agira ati “Noneho umubyeyi yakumva ko agaburiye umwana we ibirayi, akarya ibirayi byonyine ntiyumve ko agomba gushaka n’imboga.”
Guhera mu mwaka wa 2016-2017, Akarere ka Nyabihu kiyemeje kujya gakangurira kakanikigisha ababyeyi gutegura indyo yuzuye mu miryango, hagamijwe guca imirire mibi n’indwara ziterwa na yo muri uyu mwaka wa 2016-2017.


text:
Mumaze kubimenyera ko mu makuru tubagezaho, harimo ubuhamya bw’abantu batandukanye bugaragaza imirimo itandukanye Imana igenda ikora. Mu buhamya tubagezaho hari ububa bugaragaza imirimo Imana ikora mu buzima bw’abantu bw’umwuka ndetse no mu buzima busanzwe.
Muri ubu buhamya turabagezaho kimwe mu bice bigize ubuhamya burebure bw’umukozi w’Imana SIBOMANA Joseph, wahoze ari umupadiri mu maparuwasi atandukanye ya kiriziya gaturika, haba mu Rwanda no muri Kongo, ariko Imana ikaza gushima kumuhamarira gukorera umurimo w’Imana mu bazwi na benshi ku izina ry’abarokore.
Ibi ni bimwe mu bintu avuga ko atigeze yiyumvisha mu buzima bwe ariko Imana ikaza kubikoresha imbaraga zayo nyinshi. Kuri ubu abarizwa mu itorero rya Pantekoti ryo mu Rwanda ( ADEPR), akaba ari umuvugabutumwa bwiza bwa Yesu hirya no hino mu gihugu.
Atangira agira ati ‘’Reka mbanze mvuge ko jyewe nabaye umupadiri mfite imiziro ibiri ikomeye, kuko nabaye umupadiri muri Kongo no mu Rwanda.’’ ‘’Umuziro wa mbere nari mfite nabaye umupadiri ntemera ko Imana ibaho kubera Filozofi nari narize ( Philosophie existencialiste, Athe), mbese nari narize abacurabwenge banditse ko umuntu ataremwe n’Imana, kandi ko nyuma y’ubu buzima nta bundi. Mba umupadiri ariko naracengewe n’iyo Filozofi inyemeza ko Imana itabaho.
Nakoraga imihango ya kiriziya yose ariko mu mutima wanjye ntemera ko Imana ibaho. Biratangaje kumva umuntu w’umukozi w’Imana ariko utemera ko ibaho.Uwo ni umuziro wa mbere numva nakoreranaga Imana.’’
‘’Umuziro wa kabiri numva nari mfite ni uko nakoraga igipadiri ariko ndi umunyabyaha, nta cyaha natinyaga cyane ko birumvikana ko ntacyo nagombaga gutinya. Nakoze ibyaha bikomeye birimo ubusambanyi n’ibindi. Nta mwuka wera nagiraga, kandi niwe utinyisha umuntu icyaha.’’ ( Ubutaha tuzabagezaho ubuhamya bwa bimwe mu byaha by’ububata satani yamukoreshaga mbere yo guhura na Yesu.’’ Ngiyo imiziro ibiri nagendanaga kandi nitwa umukozi w’Imana.
Nyuma yo kugaruka kuri iyi miziro, yaboneho umwanya wo gushima Yesu, wamubatuye, akamukuruza ineza ye, n’umurunga w’urukundo, akamuhindura umuvugabutumwa bwiza bwe. Ibintu atigeze yiyumvisha mu buzima bwe, yarabyangaga kuburyo yatunguwe no kubyisangamo.
Dore uko abyivugira, ati ‘’Yesu aratangaje, umugambi w’Imana uratangaje, sinigeze ntekereza ko naba umurokore, niba hari abantu nangaga, nasuzuguraga, nagayaga ni abapantekoti, abarokore, cyane ko jyewe papa wanjye yashatse kuba umupadiri mu gihe cy’ababirigi ariko kubw’umugambi w’Imana ntibyamukundira. Mama yari umurokore hanyuma Papa atubuza kumukurikira akatubwira ko itorero ry’abarokore ari iry’abashenzi, ry’inkandagirabitabo birangira ngiye kwiga mu iseminari, nza kuba padiri.’’
Hari ibindi bice tuzagenda tugarukaho birimo n’uburyo nyirizina yakijijwe, uko yavuye mu gipadiri, akaza guhinduka umuvugabutumwa bwiza mu itorero rya ADEPR.
Sibomana Joseph yavukiye mu gihugu cya Kongo muri Kivu y’Amajyepfo tariki 16/6/1966, arubatse, afite umugore n’abana batandatu. Mu busanzwe ni umwarimu muri Kaminuza i Rusizi.


text:
- umubavu.com
- ikinyarwanda
- english
- french
-
Iyi korale ibarizwa k’umudugudu wa Segeem Paruwase ya Rwampara akarere ka Kicukiro ADEPR imaze igihe kimyaka myinshi itameze neza ngo yarahindutse akarima ka MUTAKIRWA Jacques n’abambari be bayiryaga uko biboneye bakanabiba amacakubiri hagati y’abaririmbyi ba batandukanya, ubu yabonye umuyobozi mushya ugiye kuyihindurira amateka.
Korale Goshen ni korale ya kunzwe kurangwa no kutumvikana hagati y’abaririmbyi ahanini byabaga bishingiye ngo k’ubuyobozi bubi butagize icyo buyimarira ahubwo bwayiciyemo ibice, bwari burangajwe imbere na Mutakirwa Jacques watandukanyije abaririmbi akagera n’aho abirukana muri korale abahora ubusa, agamije gukomeza kuyihindura akarima ke ubu araririmba urwo abonye kuko ari mu mazi abira n’ikimwaro kinshi !
Abaririmbyi n’abayobozi bazi gushishoza bisa n’aho basanze virus ye y’urwango ngo agira agiye muri komite korale itakira bamwima amahirwe yo kwiyamamaza kuko yabyigambaga ko ashaka gukomeza kuyiyobora [kuyiyobya].
Bamwe mu baganiriye n’umubavu.com tutari buze gutangaza amazina yabo ku mpamvu z’umutekano wabo bavuga ko Mutakirwa Jacques ku ngoma ye yaranzwe n’urwango rukomeye yangaga abaririmbyi yarayoboye akabaremamo ibice bishingiye kuri we n’uwari umuyobozi ushinzwe indirimbo byanarangiye amuhagarikishije muri Korale ; bishimiye kuba atagiye muri komite ko ngo ntanuwari kumuha ijwi rye ; ngo mbere yamatora yagiye abyigamba ko azakomeza kuyobora abaririmbyi akabagira uko ashaka babidutangarije.
Umwe twahinduriye izina tumwita Kamikazi yagize ati, “ubu turashima Imana itagaruye Jacques muri komite kuko agira urwango rukabije [yarwise virus] ntiyabaga ashaka kumvikanisha abaririmbyi ahubwo agashaka kubacamo ibice, umva korale bavuzwemo ingengabitekerezo, ivanguramoko n’ibindi byatumye abantu badutakariza ikizere bituma dusubira inyuma ariko wenda hari icyo umuyobozi mushya agiye gukora akadusubiza ku murongo tukongera tukumvikana”.
Undi twise Byumvuhore we yagize ati, “ibya Jacques byari byaratuyobeye wasangaga korale yarayihinduye akarima ke n’abambari be,birukana uko bashatse,mbese byari byaratuyobeye kandi ntihagire ubavuga ubu ari mu mazi abira, n’isoni nyinshi kuko ntawari no kumuha ijwi rye ariko umwobo yari yaradutayemo w’inzangano turawukize kuko atagiye muri komite, korale ubundi twari korale ishimishije kandi rwose inatangaje ariko twari twarasubiye imyuma kuburyo kwitwa umuririmbyi wa korale Goshen byari biteye isoni ubu icyakora umuyobozi mushya natagendera mu kigare ngo yirinde amagambo ayoborane ukuri nawe ntazayishobora. Ibihe nk’ibi bimaze igihe kinini.”
Bakomeje bavuga ko abaririmbyi bari bakwiye kureka ibintu byo gufana umuntu kuko iyo akoze amakosa y’ubuyobozi n’ubundi nibo basigara bamuvuga nabi kandi bimwe mubyo yakoze bibi barabimushyigikiragamo.
- Umuyobozi mushya wa Korale Goshen BAZARAMBA Alice yavuze imwe mu migabo n’imigambi azaniye abaririmbyi.
Umuyobozi mushya wa korale Goshen BAZARAMBA Alice ubwo yiyamamazaga yavuze ko ni bamugirira ikizere azahindura amateka y’iyi Korale ndetse binatuma bose bakoma amashyi bisa nk’aho yarabakoze ahantu bashakaga.
Aganira n’umubavu.com yavuze ko nk’uko n’ubundi korale iba igamije gukora ivugabutumwa no kwagura ubwami bw’Imana aribyo n’ubundi azakomeza kwimiriza imbere ndetse akanahuza abaririmbyi bari baratatanye.
Yagize ati, “Imigabo n’imigambi yanjye nk’uko n’ubundi korale iba igamije ivugabutumwa no kwagura ubwami bw’Imana natwe turumva ariyo gahunda kugirango twagure ubwami bw’Imana uhereye aho dukorera umurimo w’Imana ndetse no kugera ku isi yose,[…] nibyo koko Korale Goshen yahuye n’ibibazo ariko ntagikuba cyacitse twumva twizeye Imana ko hamwe n’Imana tuzarushaho kubaka ubumwe bwa Korale Goshen kugirango abaririmbyi bakore umurimo w’Imana kandi babohotse”.
Yakomeje atanga ubutumwa ku baririmbyi abasaba gukomeza umuhamagaro bahamagawe umuntu wese akaba yaraje ku giti cye ntawukuruye undi bakarushaho gufashanya kugirango bakore umurimo bahamagarirwa gukora.
Ubwo twateguraga iyi nkuru Mutakirwa Jacques ntiyabashije gufata telephone ngo atubwire ibyamuvugwagaho ndetse amatora arangiye ntiyabonetse ngo agire ibyo asobanura.
Ibi bazo bya korale Goshen byatangiye mu myaka ibiri ishize ahanini byari bishingiye k’umutungo wa korale utaracunzwe neza. Ubuyobozi bwariho bukawukoresha mu nyungu zabwo n’abandi batandukanye, kuburyo uwagiraga icyo avuga wese ngo gikebura abayobozi barino ntibamwumvaga ahubwo bari bafite gahunda ya munyangire, mu mpagarikire mu nyirukanire kuburyo ubu bari bamaze guhagarika abaririmbyi bagera kuri 6 n’abandi yirukanye muri korale mu buryo bunyuranyije n’amategeko agenga korale za ADEPR mu Rwanda 11, abandi bagasezera korale. Ubu, ubuyobozi bushya bukaba bufite ihurizo ryo kongera gusubiza abaririmbyi k’umurongo bakava mu bice byari byararemwe na Mutakirwa Jacques.
kanda hano wumve ikiganiro kigufi umuyobozi mushya yagiranye n’umubavu tv
- Korale Goshen muruzinduko rw’ivugavutumwa rw’iminsi ibiri mu karere ka Ngororero, umurenge wa Hindiro mu itorero rya ADEPR iyi foto nibwo yafotowe 2013 igifite ibihe byiza.
Ubwanditsi bw’umubavu.com.
-
ARIKO UMUBAVU MURANSSHIMISHA PE MU VUGISHA UKURI UZIKO ABANTU BAB A BADASHA KA KO IBINTU BIRANGIRA UBU RWOSE IGITEGO MURAGITSINZE
-
burya acecekanye byishyi uriya mugobo yanditse urwandiko rurimo ingengabitekerezo gusa gusa Imna irihangana yakamukojejej isoni pe !
-
Mureke cometaire yanjye iceho abantu bakwiye kunenya nukuri ntimukirirwe mubabeshya mubeshyera na Jacques
-
Mureke cometaire yanjye iceho abantu bakwiye kunenya nukuri ntimukirirwe mubabeshya mubeshyera na Jacques
-
Mureke cometaire yanjye iceho abantu bakwiye kunenya nukuri ntimukirirwe mubabeshya mubeshyera na Jacques
-
Mureke cometaire yanjye iceho abantu bakwiye kunenya nukuri ntimukirirwe mubabeshya mubeshyera na Jacques
-
Mureke cometaire yanjye iceho abantu bakwiye kunenya nukuri ntimukirirwe mubabeshya mubeshyera na Jacques
-
IBYO NIBYIZA RWOSE UBWO MUGIYE KUVA IBUZIMU MUGE IBUNTU,UKWIMANA IBATABAYE ABARIKO IZATABARA NA CHOIR SALEMU YA ADEPR GATSATA.IMANA ISHIMWE HARACYARIHO IBYIRINGIRO.
- Inkuru y’ubuzima budashoboka ;Umukecuru w’imyaka 101 yabyaye nyuma y’aho ibimenyetso byagaragazaga ko bidashoboka
- Umugabo yahatiye umugore we kwambara ubusa asanze yoherereza amafoto ye yambaye ubusa abagabo
- Loni iratabariza impunzi kubera ubukonje bukabije mu Burayi
- Burundi:Abasangwabutaka bifatiye ku gahanga abazungu babuza umugati mu bubumbyi bwabo
- Indaya, umugore ya yisanze iryamye ku mugabo we ayihanisha kuyipfura imisatsi
- Yemeye kurongorwa n’ubishatse wese kubwa musaza we ! Isomere
- Umwana ufite umutwe munini ku Isi, yabazwe avanwamo litiro 3,7 z’amatembabuzi
- Umugore wambaye ubusa yibye imodoka ya polisi nyuma yo kuvuga ko yahohotewe
- Rwanda : Urujijo mu rutonde rwabo rayon sport izifashisha muri CAF
- Ntibisanzwe ! Ifarasi Yaririye Mu Muhango Wo Gushyingura Nyirayo Benshi Bibakora Ku Mutima
- -| amakuru
- -| Amakuru yo hanze
- -| amateka
- -| imyidagaduro
- -| indirimbo
- -| inyigisho
- -| iterambere
- -| iyobokamana
- -| politike
- -| ubuhamya
- -| ubukungu
- -| ubuzima
- Biravugwa ko Clement yajyanye na Knowless gupimisha ko ari we se w’umwana koko
- Inkuru y’ubuzima budashoboka ;Umukecuru w’imyaka 101 yabyaye nyuma y’aho ibimenyetso byagaragazaga ko bidashoboka
- Amwe mu mayeri abanyepolitike bakoresha ngo babashe gutegeka abaturage
- Umugabo yahatiye umugore we kwambara ubusa asanze yoherereza amafoto ye yambaye ubusa abagabo
- Amabanga 12 afasha abanyepolitiki kuba abategetsi bahamye rubanda bakabayoboka bidasanzwe
- Amafoto/Video : Umuhango wo Gutabarizwa k’umwami Kigeli V Ndahindurwa watangiye
- Mukobwa, nubona umuhungu nk’uyu ntazagucike-Soma inkuru
- Ibyabaye kuri iyi ndaya ni agahomamunwa ! somo rikomeye ku zindi ndaya
- Nubwo abagabo batwima care (batatwitaho) tugera imbere y’Imana ikayiduha !
- Rusizi:Menya umusozi w’amateka adasanzwe mu butabera bw’Imana n’ubw’abantu


text:
Abagore 300 bari “Abazunguzayi” bemerewe miliyoni 6
Abagore 300 bo mu Karere ka Musanze, bacuruzaga mu kajagari,bazwi ku izina rya “Abazunguzayi” bemerewe inkunga ya miliyoni 6 ngo biteze imbere.
Iyi nkunga bahawe n’Akarere ka Musanze, iyo nkunga ikaba ije nyuma y’igihe gito akarere gashakiye abo bagore aho gukorera mu rwego rwo kubafasha kwivana mu bukene.
Umuyobozi w’karere wungirije ushinzwe ubukungu n’iterambere muri aka karere Habyirimana Damascène abashishikariza gukorera hamwe, kugira ngo bizabagirire akamaro.
Yagize ati “ Ubwo akarere kabanje kubashakira aho gukorera ubu mukaba mutewe inkunga, igisigaye ni ukurushaho gukorera hamwe ubundi mugahindura imibereho, mugana mu iterambere ryanyu bwite, ndetse n’iry’igihugu muri rusange”.
Umuyobozi w’akarere yavuze ko abo bagore bahagaritse ubucuruzi bwo ku muhanda babikesha iyo nkunga.
Ati “Uburyo bwo kwirirwa muzenguruka mu mihanda ari nako mukwepana n’abashinzwe umutekano, nta kamaro ahubwo ibyiza ni uko mwakwishyira hamwe, Leta ikagira aho ibasanga hazwi ikanabafasha”.
Aba bagore bamaze umwaka baretse ubucuruzi bwo mu muhanda, bishyize hamwe batangira gucuruza ibiribwa birimo imboga n’imbuto.
Mukamuganga Seraphine, umukuru w’impuzamashyirahamwe bibumbiyemo avuga ko ashimira cyane Leta yabatekerejeho ikabatera inkunga.
Mukamuganga asaba bagenzi be kurangwa n’ubunyangamugayo kugira ngo bazashobore kubyaza inyungu inkunga batewe n’Akarere ka Musanze.
Ati “Akarere kaduhurije hamwe nyuma duhabwa aho gukorera bidatinze duhawe inkunga, ubu tugiye gukora twiteze imbere kandi nta bibazo dufitanye n’ubuyobozi kuko gukorera mu kajagari nibyo byari ikibazo hagati yacu n’ubuyobozi”.
Aba bagore 300, bahamya ko amafaranga bemerewe azahindura imibereho yabo, kuko ubucuruzi bwo mu muhanda ntacyo bwari bwarabagejejeho.
Nyuma yo kwishyira hamwe nabwo bavuga ko bitari byoroshye, kuko amikoro yari macye, ariko ubu bizeye kuzamuka kubera inkunga bemerewe.
N’ubwo igihe ntarengwa cyo gushyikirizwa aya mafaranga kitatangajwe, ubuyobozi buvuga ko ari iminsi minsi ya vuba.


text:
Arangiye icyiciro cya kabiri cya Kaminuza yandikisha amano
Umugabo witwa Jean Twagirimana ufite ubumuga bwo kutagira amaboko washoboye kwiga yandikisha amano arangije icyiciro cya kaminuza cya Masters.
Avuga ko kuba afite ububumuga barushijeho gufashwa bashobora kuba bahangana mu buzima busanzwe n’abadafite ubumuga.
Twagirimana atuye mu murenge wa Mayange mu Karere ka Bugesera ni umusore w’imyaka 31 yavukanye ubumuga bw’amaboko yombi adashobora kugira icyo ayakoresha, habe no gufata ikaramu.
Aganira na BBC dukesha iyi nkuru yagize ati’’Nyuma yo kubona ko mfite ubumuga bw’amaboko ababyeyi bitabaje abahanga mu byiciro bitandukanye bababwira ko ubwo amaboko adashobora gukora ariko izindi ngingo zishobora gukora. Banyigisha kwandika nkoresheje amano.Ni muri ubwo buryo bantoje gufata ikaramu mu mano. Ntangira kwiga ndanatsinda, kugeza kuri uru rwego ndacyakoresha amano."
Yarinze yiga amashuri yose adakoresheje amaboko mu kwandika
Akoresheje amano, abasha guhindaguranya impapuro z’ikaye, akanayakoresha mu kwandika.
Mu mashuri makuru yize umwuga wo kwigisha ndetse no mu cyiciro cya mbere cya kaminuza; ariko ngo yaje kubona ko bidahagije.
Ati"Amasomo nari nagiye gukurikirana ni amasomo y’uburezi budaheza; uburezi bw’abantu bafite ubumuga. Nahisemo kuba nakurikira aya masomo kubera ko nabonaga ko hari byinshi nkeneye kumenya naba ntarabonye ndetse maze kubona ko na barumuna banjye nyuma bagifite ibibazo nk’ibyo bashobora kuzanyura muri aya masomo."
Amano ye ni bwo buryo yitabaza muri byinshi
Ashobora kwikorera byinshi birimo kuba yakoza mu kanwa akoresheje uburoso bw’amenyo, kwambara inkweto cyangwa kuzikuramo ndetse no kurya ariko byo ngo yakwirisha iyo ari mu rugo iwe gusa.
N’ubwo bimeze gutyo ariko ngo ntibyamworoheye kubera ko aho agiye hose agomba kugira undi muntu umuherekeza mu kumufasha kumukorera ibyo we adashoboye.
Avuga ko nta vangura yigeze ahura na ryo ko ariko hagombye kubaho ubuvugizi bukomeye bwakorerwa ababana n’ubumuga mu buryo bwo kubafasha ku isoko ry’umurimo.
Yasobanuye agira ati:"Haracyarimo imbogamizi kuko kenshi usanga dukeneye ibikoresho bitandukanye n’ibyo abandi baba bafite mu kazi mu buzima busanwe....Ubwo bufasha ntibuba buhari. Haracyari imbogamizi kuba abantu batari baramenya ibikoresho abantu bafite ubumuga bakeneye kugira ngo babashe kwinjira mu kazi."
Jean Twagirimana avuga ko abafite ubumuga bashoboye gufashwa mu myigire yabo bashobora guhangana mu nzego zitandukanye bikabarinda gusabiriza.


text:
"Ndi Umukristo kandi mpora nshaka gukomeza gukura mu mwuka. Ngerageza kureba Abakristo bagenzi banjye kugirango nkomeze gutera imbere aho nkurikiza Inama zabo kandi bakamfasha mu kwegera Kristo"
Ayo ni amwe mu magambo David Luiz yivugiye ubwe ahamya agakiza ke.
Moreira Marinho uzwi cyane nka David Luiz yavukiye mu gihugu cya Brazil ku itariki ya 22 Mata 1987. Akaba ari umukinnyi w’umupira w’amaguru aho akina nka myugariro muri Paris St Germain no mu ikipe y’igihugu ya Brazil.
Uyu musore yakiriye agakiza anabatizwa muri Gicurasi uyu mwaka ariko imyitwarire ye n’ukwizera kwe kwinshi byakomeje gutangaza benshi binabera urugero bamwe mu bakunzi be ku Isi yose.
Luiz ati “Iyo umuntu ari muri Kristo aba ari ikiremwa gishya, Ibya kera arabireka kuko ibintu byose biba byabaye bishya.”(amagambo dusanga mu 2 Abakorinto 5:17)
David Luiz yakomeje agira ati “ Mbega byiza kuba mfite Igikundiro k’Imana, Mana urakoze kuba Unkunda kandi ukanyitaho! Ubuzima bwanjye bwose ni ubwawe. Mana Ndagukunda, Amen !”
Uyu musore nyuma yo kwakira agakiza hari ingamba nshya yagiye afata mu buzima bwe zimwe muri zo harimo:
Kutazaryamana n’umukobwa mbere yo gushinga urugo rwe.
Kwitabaza no gushimira Imana mu byiza no mu bibi.
Gukomeza kwiyubaka mu buryo bw’umwuka.
Gukomeza gusabira Umugisha bagenzi be.
David Luiz yagize ati : " Ukwizera kwanjye kumpa imbaraga n’ubushobozi bwo gukora imirimo yanjye yose"
David Luiz ari gusengera Fernando Torres(bakinanaga muri Chelsea) waruri mu bihe bibi byo kubura ibitego.Kuri uwo mukino batsinze ikipe ya Genk ibitego 5 kuri 0. Torres yatsinzemo bibiri.
Uyu musore akaba ari mu itsinda ryitwa “Atletas de Cristo” (mu Kinyarwanda bivuze ngo Abakinnyi ba Kristo ) rigizwe n’abandi bakinnyi bagenzi be biyeguriye Kristo nka Kaka, Lucio,Felipe Melo, Gilberto Silva n’abandi benshi bakomeza gushishikariza bagenzi babo kwegera Kristo.


text:
Yatangiye acuruza avoka none agiye kugura moto abikesha kumenya gusoma
Uwiringiyimana Dorcella wo mu Murenge wa Huye mu Karere ka Huye, aravuga ko kwiga akuze byamufashije gutangira kwiteza imbere.
Uyu mubyeyi w’imyaka 31 y’amavuko, ufite umugabo n’abana babiri, avuga ko agiye kumara imyaka itanu agannye isomero. Nyuma yo kumara kumenya gusoma, kubara no kwandika ngo yatinyutse kugana amatsinda atangira kwizigama.
Gukorana n’amatsinda ngo byatumye aguza amafaranga ibihumbi 20, atangira ubucuruzi bw’avacoka, none ngo bimaze kumugeza kuri byinshi.
Avuga ko yatangiye arangura avoka z’ibihumbi 2500FRW, akagenda azamuka kugeza ubwo yinjiye mu bucuruzi bw’inyanya ndetse anatangira kuzihinga.
Agira ati “Kutiga n’indwara mbi cyane, ntaramenya gusoma no kwandika nahingaga ibijumba akaba ari byo nkuraho umunyu n’isabune, ariko nabaga n’ahantu habi muri nyakatsi, ariko ubu maze kugera kuri byinshi birimo inzu nziza, naguze ibibanza byinshi, noroye ingurube! Ubu ndi icyitegererezo aho ntuye”.
Uwiringiyimana avuga ko agiye kwegera umugabo we na we akamutinyura akamwigisha, bagafatanya guteza imbere urugo rwabo.
Ati “Mbere njya kwiga umugabo wanjye ntiyabyumvaga, akambwira ngo narasaze ngo ntazi ibyo ndimo. Ariko ntangiye kujya mu itsinda nkazana amafaranga tukayakoresha, abonye dutangiye gutera imbere, ni we wanyibutsaga kujya kwiga”.
Uyu mugore utanga ubuhamya bw’uko yatangiye kwiteza imbere abikesha kumenya gusoma, kubara no kwandika, aravuga ko ateganya kugura moto izajya imwinjiriza amafaranga, ndetse akanarushaho gutekereza ku mishanga migari.
Minisitiri w’Uburinganire n’Iterambere ry’Umuryango, Dr Diane Gashumba, avuga ko ashimira cyane abantu batinyuka bakajya kwiga bakuze, abandi kwitabira iyi gahunda. Asaba ko kandi umubare w’amatsinda warushaho kwiyongera, kuko bigaragara ko ufitiye abaturage benshi akamaro.


text:
Path
- Weekend
- Culture & Art
Inyandiko Zabasomyi
-
Nanyuze mu bikomeye, ariko Imana imara umubabaro – Godlove
Nitwa Njut Tabi Godlove, mfite imyaka 27. Nakuriye mu mujyi uciriritse wo mu majyepfo ya Kameruni. Sinigeze ngira ubuzima nk’ubw’abandi bana. Ubwo ababyeyi...
-
Tumenye guhumuriza abababaye - Anne Bersot
Hariho ikintu cyakomeje kuntera urujijo, ni uburyo abantu bakuru bahoza abana. Umwana ashyira urutoki mu rugi, umuntu mukuru akamufata ukuboko, agahuhaho,...
-
IMWE MU NTAMBWE ZO GUKIRA INTIMBA - Pastor Kazura B. Jules
Hariho igihe umuntu ashobora kubwira undi ati «Ibyakubabaje ndabyumva, kandi rwose birakomeye.» Ibyo ni byiza, ariko se koko birashoboka neza kumva umuntu...
-
Imana ni Yo mugenga w’ibihe - Jacques Vernaud
Mu byo Imana yaremye byose, hari urutonde n’umurongo ngenderwaho. Tugomba gukomeza kuwugenderaho, tukawuzirikana kugira ngo tubeho neza dufite amagara...
-
Ibyiringiro by’ejo hazaza – Victor Shepherd (Igice cya 2)
Mu myaka ishize hariho umushinga wo kubaka amacumbi mu mujyi wa Don Valley, ku muhanda wa Bayview. Iyo nzu yari ndende cyane, kandi byavugwaga ko izaba ari...
-
Ibyiringiro by’ejo hazaza – Victor Shepherd (Igice cya 1)
Ku Bakristo, ibyiringiro ni ukumenya udashidikanya ko ejo hazaza ari heza, ukabigendana ku mutima uyu munsi. Icyo twiringiye uyu munsi ni uko Imana ari iyo...
-
Urugendo rwa Pasteur Desire Habyarimana muri Isirayeli (Igice cya 2)
Nk’uko twabagejejeho igice cya 1 cy’urugendo twakoreye mu gihugu cyera cya Isirayeli, kandi nk’uko abakunzi bacu benshi bakomeje kudusaba kubagezaho igice cya...
-
NASA yavumbuye ubutumwa bw’Imana kuri Mars
NASA iratangaza ko icyogajuru cyayo ‘Curiosity Rover’ cyavumbuye ubutumwa buziguye bwavuye ku Mana, bwanditswe ku bisate by’amabuye. Ibyo bisate ngo...
-
Sudan irimo gushakisha Abisilamu bakiriye Kristo ikabakuramo imyizerere bakiriye
Nyuma y’aho ubu buyobozi bw’ishami rishinzwe umutekano n’iperereza mu gihugu cya Sudani “National Intelligence and Security Service (NISS)” bumariye iminsi...


text:
Mbere yo gukora ubwoko bwa pizza butandukanye ni ngombwa kumenya uko bakora pate yayo kuko ni ikintu kibanze mukuzikora
Ibikoresho :
Ifarini
Amazi
Umunyu mucye
Uko bikorwa :
Vanga ifarini +amazi +umunyu
Vangira mu mazi mabisi
Ponda ukoresheje intoki
Shyira pate ku meza
Yirambure ukoresheje akabahu cyangwa icupa
Yigire nka capati
Uyikate mu buryo ushaka (forme)
Pate ya Pizza
Mbere yo gukora ubwoko bwa pizza butandukanye ni ngombwa kumenya uko bakora pate yayo kuko ni ikintu kibanze mukuzikora
Labels: guteka, ifunguro ribanza, igikoni


text:
Urubuga Rwanda in Liberation Process rurashimira abasomyi n’abakunzi barwo muri uku kurangiza umwaka no gutangira umushya wa 2013 runabagezaho inkuru y’inshamarenga igaragazwa n’amafoto octobre 10 2013Infos : , ajouter un commentaire
Ku basomyi n’abakunzi bacu,
Urubuga Rwanda in Liberation Process rurabashimira uburyo mwitabiriye gusoma inkuru rubagezaho ndetse bamwe mukanazitangaho ibitekerezo. Twizeye ko niba hari aho mwatugaye muri uyu mwaka muzadufasha kuhakosora mu mwaka mushya dutangiye wa 2013.
Mu kurangiza uyu mwaka twahisemo kubagezaho inkuru zigaragazwa n’amafoto ariko muzirebye neza murasanga hari amasomo izo nkuru zitanga emwe n’abazivugwamo bakaba bari bakwiye kuzigezwaho n’abiyita inkoramutima zabo kugirango amasomo azirimo babashe kuyigiraho bityo u Rwanda rwacu rurusheho kujya mbere no kubaha buri mwenegihugu twibuka twese ko uburenganzira bwacu bugarukira aho ubw’abandi butangirira.
Tutabatindiye nimwitegereze izo nkuru:
Mbese mwari muzi ko aba bagabo bose ari cyangwa bari abasirikari?
Bose bayobora cyangwa bayoboye ibihugu byabo biyumva ko aribo kamara ndetse ko nta wundi washobora gukora nk’ibyo bakoze cyangwa bakora
Aba baperezida bose bumvaga cyangwa bumva ko igisirikari cy’ibihugu byabo ari ubukonde bwabo kandi bizeraga cyangwa bizera ko cyabarwanaho ntibarekure ubutegetsi
Bose kandi bigeze kwemerwa n’amahanga aha bakaba bari bafashe ijambo mu nama ya Loni kandi icyo gihe bumvaga ko bakomeye ku buryo batashoboraga kwizera ko ibintu byahinduka
Mu butegetsi bwabo kandi bananezeranwaga n’imiryango yabo cyane cyane abagore babo
Aba bagore kandi ntibibuzaga cyangwa ntibibuza kwerekana ko kuba umugore wa perezida biryoha koko!
Igihe cyarageze bamwe baza gusanga barutwa na rubanda rwa giseseka imwe twita rubanda rw’intamenyekana
Aba bagabo ibintu byaje kubakomerana ku buryo bibagiwe ibihe byiza byose babayemo bica bagakiza uwo bashatse
Utazi akaraye ifumbwe araza ifu: ikigaragara ni uko amarira n’umubabaro rimwe ndetse n’urupfu byasimbuye ibyishimo
Isomo:
Kadafi yategetse imyaka myinshi isaga mirongo ine ariko ibyishimo byo gutegeka ntiyabiheraheje. Gbagbo yategetse na we imyaka itari mike ndetse mu gihugu cye Cya Cote d’Ivoire hanameneka amaraso atari make bigeza ubwo ananiranwa na mukeba we Alasane Ouatara ubu wigaruriye ubutegetsi nyuma y’amatora yaranzwe n’imvururu zanaviriyemo Bgagbo gutakaza ubutegetsi habanje kumvikana urusaku rw’amasasu ndetse bamwe mu baturage bahasiga ubuzima. Kagame na we amaze imyaka isaga cumi n’umunani ku butegetsi (n’ubwo umunani yayimaze ari visi perezida). Inzira bariya bagenzi be banyuzemo zisa n’aho na Kagame yamaze kuzinjiramo nyamara burya ngo agapfa kaburiwe ni impongo. Kadafi na Gbagbo bakuwe mu ndaki mu gihe bari bariyubakiye imiturirwa n’imitamenwa bakabaho gitegetsi koko. Ubu Kadafi yarapfuye (Imana imuhe iruhuko ridashira) naho Gbagbo arabarizwa muri gereza ya La Haye mu Buholandi. Kagame na we ntawamwifuriza urwa Kadafi cyangwa urwa Gbagbo ariko we ubwe aherutse gutangaza taliki 20 ukuboza 2012 ko yiteguye gusubira mu ndaki. Mbese we kujya mu ndaki bizamuhira ku buryo atazamera nka bariya bagenzi be? Ntawabihamya kuko isi yicara ihindukira uko bwije n’uko bukeye ku buryo uwamucira uyu mugani ntabwo yaba amubeshya: NTAWE UHORA AKOMEYE.
Ubwanditsi bwa Rwanda in Liberation Process bubifurije mwese abanyarwanda aho muri hose Umwaka mushya muhire wa 2013, umwaka w’amahoro, amahirwe n’imigisha kandi tunifurije u Rwanda umutekano na Kagame twese tuzakomeze tumusabire tunamufasha kwisubiraho atazamera nka Kadafi na Gbagbo.
Ubwanditsi


text:
Friday, March 26, 2010
INTANGIRIRO
Nk'uko bizwi na buri wese,haba mu Rwanda cyangwa se no mu mahanga, umuco ugenda uhindagurika bitewe n'ibintu byinshi bitandukanye. umuco ushobora guhinduka bitewe n'aho igihugu cyangwa se agace runaka kagezemo,bishobora guterwa n'amateka igihugu cyagize, bishobora kandi guterwa n'ikigero cyangwa se icyiciro abaturage b'icyo gihugu baba bagezemo.
Kuri uru rubuga "TWARAHANYUZE" turahasanga imihindagurikire y'umuco w'abanyarwanda bitewe n'agace baherereyemo dore ko uturere twose atari ko duhuje umuco. Nubwo umuco w'abanyarwanda ari umwe muri rusange,ariko ugenda ubona itandukanirizo rinini mu migenzereze yabo ukurikije agace cyangwa se akarere .
Ikindi tuzibandaho nanone ni imihindagurikire y'umuco hakurikije ikigero cyangwa se icyiciro umuntu aba agezemo. Aha ndashaka kuvuga ko uko umuntu agenda akura, ni nako imigirire ye igenda ihinduka.Turabizi ko iyo umwana akura mu gihagararo no mu myaka,ni nako ibitekerezo byigira ejuru,aribyo bituma umuntu akura gashakisha uburyo bwo gutera imbere ndetse akagirira igihugu akamaro.
Ibyo byose hamwe n'ibindi byinshi birebana nuko twabayeho,imigenzereze yaturanze n'ibyo twanyuzemo nibyo tuzagenda tugarukaho mu nkuru zacu.
Iyi site se izamarira iki abakunzi bayo?
Akamaro k'uru rubuga ni nkak'isomo ry'Amateka (History) dusanzwe tuzi ryigwa mu mashuri yacu mu Rwanda ndetse n'ahandi hose ku isi. Gukurikirana inkuru zo kuri iyi site,bizadufasha kumenya ibihe na bimwe mu bikorwa by'abantu bo hambere,tuzamenya cyangwa se tuzibuka bimwe mubyaturangaga mu minsi ishize,tuziyibutsa imico n'imigenzereze yacu cyangwa se n'iya bakuru bacu, ibyo twakundaga n'ibyo twangaga,ibyadushimishaga n'ibyatubabazaga,... Ibyo byose bizatuma buri wese abasha kuvangura ikibi n'icyiza,amenye uko yashimisha mugenzi we akirinda no kumubabaza. Bityo twubake sosiyete nyarwanda izira amakimbirane,no kubangamirana,turangwe n'umuco uremwe n'indangagaciro zifite icyerekezo.
Ahasigaye ni ahanyu,
Mukurikirane n'ubushishozi kandi musangire n'abanyu ibikubiyemo.
Mbifurije Ikaze ku rubuga twarahanyuze.com
Kuri uru rubuga "TWARAHANYUZE" turahasanga imihindagurikire y'umuco w'abanyarwanda bitewe n'agace baherereyemo dore ko uturere twose atari ko duhuje umuco. Nubwo umuco w'abanyarwanda ari umwe muri rusange,ariko ugenda ubona itandukanirizo rinini mu migenzereze yabo ukurikije agace cyangwa se akarere .
Ikindi tuzibandaho nanone ni imihindagurikire y'umuco hakurikije ikigero cyangwa se icyiciro umuntu aba agezemo. Aha ndashaka kuvuga ko uko umuntu agenda akura, ni nako imigirire ye igenda ihinduka.Turabizi ko iyo umwana akura mu gihagararo no mu myaka,ni nako ibitekerezo byigira ejuru,aribyo bituma umuntu akura gashakisha uburyo bwo gutera imbere ndetse akagirira igihugu akamaro.
Ibyo byose hamwe n'ibindi byinshi birebana nuko twabayeho,imigenzereze yaturanze n'ibyo twanyuzemo nibyo tuzagenda tugarukaho mu nkuru zacu.
Iyi site se izamarira iki abakunzi bayo?
Akamaro k'uru rubuga ni nkak'isomo ry'Amateka (History) dusanzwe tuzi ryigwa mu mashuri yacu mu Rwanda ndetse n'ahandi hose ku isi. Gukurikirana inkuru zo kuri iyi site,bizadufasha kumenya ibihe na bimwe mu bikorwa by'abantu bo hambere,tuzamenya cyangwa se tuzibuka bimwe mubyaturangaga mu minsi ishize,tuziyibutsa imico n'imigenzereze yacu cyangwa se n'iya bakuru bacu, ibyo twakundaga n'ibyo twangaga,ibyadushimishaga n'ibyatubabazaga,... Ibyo byose bizatuma buri wese abasha kuvangura ikibi n'icyiza,amenye uko yashimisha mugenzi we akirinda no kumubabaza. Bityo twubake sosiyete nyarwanda izira amakimbirane,no kubangamirana,turangwe n'umuco uremwe n'indangagaciro zifite icyerekezo.
Ahasigaye ni ahanyu,
Mukurikirane n'ubushishozi kandi musangire n'abanyu ibikubiyemo.
Mbifurije Ikaze ku rubuga twarahanyuze.com
Subscribe to: Post Comments (Atom)


text:
sam.
24
déc.
2011
NOHELI (KU MANYWA) (Iz 52, 7-10, He1, 1-6, Yh1, 1-18)
“Imana imaze kubwira abasokuruza bacu kenshi no ku buryo bwinshi, ikoresheje abahanuzi, natwe muri iyi minsi turimo yatubwirishije Umwana wayo” (He1, 1).
Bavandimwe, uyu munsi turahimbaza umunsi mukuru wa Noheli. Uretse iminsi yo guhimbaza Iyobera rya Pasika buri mwaka, ntawundi munsi mukuru uruta uwa Noheli ariwo Kiliziya yibukaho ivuka n’ukwigaragaza kwa Nyagasani bwa mbere (IGMR N032). Amasomo Kiliziya yagennye kuri uyu munsi aragaruka ku ngingo imwe y’ingenzi: Imana yigaragarije umuryango wayo kandi irawukiza.Nitwishime kandi tunezerwe.
Mu Ivanjili, Yohani aratubwira ko Jambo yigize umuntu akabana natwe maze tukibonera ikuzo Umwana w’ikinege akomora kuri Se (Yh1, 14). Yohani akomeza atwereka ko Imana ari Urumuri n’ubuzima( Yh1,9.3.12-13). Yaje kugirango atumenyeshe urwo Rumuri kandi aduhe Ubuzima. Mukuvuka kwe, yavutse nk’abantu basanzwe. Mu kiraro i Betelehemu niho yaryamishijwe mukavure mu bukene bwose nk’ubwa bene muntu, ndetse atari abantu bose, ahubwo umuntu w’umukene kuko ntawundi mwanya ukwiye bari babonye aho bacumbika (Mt2,1-7). Imana rero yafashe uyu mubiri wacu yigiramo Umuntu. Ubu natwe ubwacu dushobora kubona umubiri Imana ubwayo yafashe kuko ari uyu mubiri wacu yahinduyemo Imana. Ibi rero bikaba bitugaragariza urukundo Imana ikunda bene muntu kugeza aho iza kwisanisha na we (uretse ku cyaha). Aliko ibyo ntibyatubuza kwibaza ikibazo: kuki koko Imana yigize Umuntu? Ese, kugirango icungure muntu byari ngombwa kubanza kwigira umuntu? Nta bundi buryo Yashoboraga gukoresha kugirango iducungure?
Imana yemera guca bugufi ikigira umuntu nuko yari ifite umugambi mwiza kuri bene muntu bose. Kandi nubu uwo mugambi iracyawukomeje. Imana ishaka ko Muntu akira ububi bwe bwose. Irashaka kudukura mu mwijima ikadushyira mu rumuri.Yafashe kamere muntu rero kugirango ishyikire muntu muri kamere ye hatarimo icyaha. Kubera ko Muntu agira intege nke mu gukora icyiza, Imana yisanishije nawe kugira ngo imwereke ko hari icyo ashoboye. Bityo Yigira Umunyantege nke mu banyantege nke igirango ihe muntu ubudahangarwa. Yigize umuntu urupfu rufiteho ububasha kugirango muntu nawe ahabwe ku budahangarwa n’urupfu ni ukuvuga ubudapfa. Yigize umuntu kugirango adusangize ku bumana bwayo. Ubu natwe, kubera nawe ntabwo tuzapfa buheriheri, ahubwo imibiri yacu izazuka igihe nikigera tuzabana nawe mu ngoma ya se ubuziraherezo. Ngiryo ishema ryacu! Ukwigira umuntu kw’Imana kwazamuye kamere yacu kuyigira nk’iyi’Imana ho gato bityo duhabwa ibyiza by’igiciro gihanitse twasezeranijwe kugirango twinjire muri kamere mana(“pet1,4). Nibyo umuririmbyi wa zabuli yahanuye igihe avuze: Mwene muntu ni iki kugirango ube wamwitaho? Rwose habuzeho gato ngo umunganye nk’imana” Zb8,5. Niyo mpamvu rero iryo shema dukesha Nyagasani ryo gusangira ikuzo nawe tutakagombye kuripfusha ubusa. Akaba ari ibyo Mutagatifu Lewo adushishikariza: « Wowe mukristu, menya agaciro kawe n’icyubahiro ufite. Nyuma yo guhabwa ingabire zo kugira uruhare kuri kamere mana, ntugasubire ku cyavu ukora ibidakwiriye ako gaciro ufite.»
Imana rero, « Koko yakunze isi cyane bigeza aho itanga umwana wayo w’ikinege igirango umwemera wese atazacibwa, ahubwo agire ubugingo buhoraho(Yh3,16). Imana Urukundo(1Yh4,8.16) muri kamere yayo, niyo mpamvu Jambo yigize Umuntu kugirango inyoko muntu yose igire uruhare kuri urwo rukundo rw’Imana. Ubu rero ubwo Imana yaje muri twe, agakiza karatwegereye kuruta mbere kuko « ikitashokeraga amategeko kuko intege z’umubiri zayacogozaga, Imana yaragishoboye igihe yohereje Umwana wayo mu mubiri usa n’icyaha ngo abe igitambo cy’icyaha(Rom8,1-4). Icyo twebwe, ku munsi nk’uyu wa Noheli duhamagarirwa ni ukwakira urwo rukundo twahawe kandi tukagira uruhare mukwakira uwo Mwana w’Imana uje atugana.
Yezu niwe Jambo w’Imana waje kutugaragariza Imana Data. Mbere yo kuvukira i Betelehemu, muntangiriro yabanaga n’Imana (Yh1, 1). Icyamuzanye nta kindi ni ukutugira abana b’Imana muri We kandi ubu koko turi bo( 1Yh3,1). Muri Batisimu duhinduka abana b’Imana muri Kiliziya. Niyo mpamvu, umuntu ashatse atakwirirwa yibaza impamvu, abantu benshi kuri Noheli bagira icyifuzo cyo kujya gusenga mu Kiliziya. Kuri Noheli abantu benshi, baritegura bagasubira mu kiliziya nyuma y’umwaka wose batajyayo kuko mu mitima yabo baba bafite ibanga. Iryo banga nta rindi nuko twese uko turi twahawe ku busendere bwa Yezu, tugirirwa ubuntu bugeretse kubundi (Yh1, 16) kandi kuko abamwakiriye bose yabahaye ububasha bwo guhinduka abana b’Imana (Yh1, 12). Ngiyo mpamvu muri Kristu, umuntu wese yakiriye uwo mukiro uturuka ku Mana Data. Nta mpamvu rero yo kuwurangarana umukiro wa bene ako kageni.
Ubwo rero twe twamenye Yezu, umucunguzi w’abantu bose, nimureke duhanikire icyarimwe ijwi ry’ibisingizo(Iz52,8) kuko twabonye Umukiza, Imana yigize Umuntu. Uhoraho Imana ya Israheli yagarutse muri Siyoni. Impande zose zabonye agakiza k’Imana yacu (Iz52, 10). Umwami w’amahoro, utangaza amahirwe (Iz52, 7) yaje kutwereka Imana kugirango tuyimenye by’ukuri mu kwemera no mu rukundo kuko ariwe « buranga bw’ikuzo ry’Imana n’ishusho rya kamere yayo »(He1,3). Aje kugirango aduhe amazi atanga ubuzima (Yh4, 10.14). None kugeza ubu nta bariyeri nimwe ikidutandukanya n’Imana. Iyo twumvishe Yezu mu Ijambo rye, tukamusanga mu sakaramentu ye, tukamuhabwa mu karisitiya, twunga ubumwe na We, nuko umugambi w’Imana Data wo kudukiza ukuzurizwa muri We. Nimuze rero tumuyoboke, tumukunde, tumukorere kandi tumukundishe n’abandi bataramumenya tubigiranye urukundo nyakuri. Ibanga nta rindi. Nimuze tunyure kuri Nyina w’Imana aturangire inzira y’ubusamo itugeza yo. Ubwo Imana ubwayo yemeye kmunyuraho, nimureke natwe twemere kunyura k’uwo Imana yakujije, ikamuha kuba Nyina w’Umwana wayo. Nitubigenza gutyo, nibwo tuzaba twijihije Noheli mu kuri no mu rukundo nyarwo.
NOHELI NZIZA KURI BURI WESE


text:
Ubushakashatsi bwerekanye akamaro k’imibonano mpuzabitsina ku bakuze
Uko umuntu agenda asaza, usanga hari ibintu byinshi bihinduka ku mubiri we ndetse no mu mitekererere ye. Ese mu gihe wahuye n’uburwayi bwo kutagira ubushake mu mibonano mpuzabitsina ni gute wakwivura ugakira
Abenshi usanga bagira ikibazo cyo kwibagirwa ,uko yibukaga mbere akiri muto yakura bigahinduka n’ibyo mu maze kuvugana akabyibagirwa.
Mu gushaka igisubizo ku kibazo cyo kwibagirwa ku bantu bakuze, abashakashatsi bo muri Kaminuza ya Manchester mu Bwongereza basanze gukora imibonano mpuzabitsina kw’abantu bakuze biha ubwonko bwabo ubushobozi bubarinda kwibagirwa.
Ikinyamakuru elcrema cyanditse ko ubwo bushakashatsi bwakorewe ku bantu 1700 bafite hagati y’imyaka 58 na 98 maze ibyavuyemo bikagaragaza ko muri bo abagikora imibonano mpuzabistina ubwonko bwabo budapfa kwibagirwa kurenza abatayikora.
Ni byiza ko niba ufite umugabo cyangwa umugore wajya ukunda gukora imibonano mpuzabitsina ikakurinda kwibagirwa.
Ingaruka zo kudakora imibonano mpuzabitsina
Kudakora imibonano mpuzabitsina ku bashakanye bitera umunabi mu rugo ku bashakanye, guhorana umushiha n’intonganya, kwibagirwa cyane , kugira stress idashira, kuribwa umutwe ndetse no kubura urubyaro.
Ku bagore hiyongeraho cancer yo mu myanya myibarukiro ndetse n’ibibyimba byo mu nda.
Ni iki gishobora gutuma umuntu atagira ubushake bw’imibonano mpuzabitsina
Guhozwa ku nkeke n’uwo mwashakanye ndetse n’ibibazo bya stress n’ihungabana ni bimwe mu byatuma umuntu agira ubushake buke mu mibonano mpuzabitsina.
Nanone kandi hari uburwayi bushobora gutuma umuntu atagira ubushake mu mibonano mpuzabitsina. Diyabeti ni imwe mu ndwara zishobora gutera ubushake buke mu mibonano mpuzabitsina.
Uretse iyi nanone indwara y’umubyibuho ukabije n’umuvuduko w’amaraso bishobora gutera ubushake buke mu mibonano mpuzabitsina ndetse no kuba umuntu yarikinishije cyane.
Ni gute wakwivura uburwayi bwo kutagira ubushake mu mibonano mpuzabitsina
Kugeza magingo aya ubuvuzi bwa kizungu buzwi nka medecine moderne ntibarabasha kuvura uburwayi bwa diyabeti, umuvuduko w’amaraso, kutagira ubushake mu mibonano mpuzabitsina ndetse na stress.
Ubuvuzi bw’abashinwa nibwo bwonyine bubasha kuvura ubu burwayi bugakira burundu.
Uwineza vanessa@Rwandapaparazzi.rw
9,070 total views, 30 views today


text:
Uko watoza umwana wawe kumvira. Umumararungu Claire
Reka duhera kuri uru rugero ruto
Mu muryango wanyu nta wemerewe kurenza saa tatu z’ijoro atarafunga telefoni, ariko muri iki cyumweru wafashe umukobwa wawe incuro ebyiri yandika ubutumwa bugufi nyuma ya saa sita z’ijoro. Umuhungu wawe azi ko isaha ntarengwa yo gutaha ari saa yine z’ijoro, ariko yaraye atashye saa tanu zarenze.
Icyakora, gukosora umwana wawe birashoboka. Ariko kandi, ugomba kubanza kumenya impamvu asa n’udashaka kumvira amategeko umuha. Igishimishije ni uko nubwo ubona ko yigize icyigomeke, ashobora kuba atararenga ihaniro.
Nk’umubyeyi ni byiza kubanza kumenya impamvu ibitera
Amategeko adasobanutse. Abana bamwe na bamwe b’ingimbi n’abangavu barenga ku mategeko bagira ngo bakugerageze, barebe aho wageza ubihanganira. Urugero, mu gihe umubyeyi abwiye umwana we ko nakora ikosa runaka azamuhana, umwana ashobora kugerageza umubyeyi agakora iryo kosa, kugira ngo arebe niba koko umubyeyi we ari bukurikize ibyo yavuze. Ese abo bana baba batangiye kwigira ibyigomeke? Si ko biba bimeze buri gihe. Mu by’ukuri abana b’ingimbi n’abangavu bakunda kudaha agaciro amategeko bahabwa, iyo ababyeyi batabahaye ibihano bababwiye ko bazabaha mu gihe batayakurikije, cyangwa ntibabasobanurire neza imipaka batagomba kurenga.
Amategeko adasobanutse. Kugira ngo ababyeyi bamwe na bamwe bagenzure abana babo, babaha amategeko y’urudaca. Iyo abo bana batayakurikije, ababyeyi bararakara kandi bakabashyiriraho andi mategeko arushijeho kuremera. Icyakora, akenshi ibyo bituma ibintu birushaho kuzamba. Hari igitabo cyavuze kiti “uko urushaho kugenzura abana, ni ko bagenda barushaho kukunanira. Ibyo byaba bimeze nko kugerageza gusiga ku mugati woroshye amavuta afashe cyane. Iyo uhatirije, umugati uravungagurika. Ubwo rero umuti si uguhatiriza no gushaka kumwereka ko ubeshejweho no kumuha amategeko mbese kumushyira mu bwoba.
Gutoza umwana kumvira bishobora kumugirira akamaro. Mu gihe “guhana” byumvikanisha mbere na mbere gukorera umuntu ikintu kimubabaza, “gutoza” byo byumvikanisha kwigisha. None se wakwigisha ute abana bawe b’ingimbi n’abangavu, kugira ngo bajye bumvira amategeko ubashyiriraho?
Icyo wakora
Jya ushyiraho amategeko asobanutse. Abana bawe b’ingimbi cyangwa abangavu baba bifuza kumenya neza icyo ubitezeho, n’ingaruka zizabageraho nibatumvira.
Ihame rya Bibiliya: Abagalatiya 6:7
Dore uko ushobora kubigenza(Inama)
Andika urutonde rw’amategeko abana bawe bagomba kugenderaho, maze wibaze uti “ese ahari sinabashyiriyeho amategeko menshi? Cyangwa ni make? Mbese ntaremereye? Hari ayaba atagikenewe se? Ese sinagombye kugira icyo mpindura ku mategeko amwe n’amwe, wenda bitewe n’uko umwana wanjye w’ingimbi cyangwa umwangavu agenda yitwara neza?”
Ntukivuguruze. Iyo umwana akoze ikosa iki cyumweru ntahanwe, yakongera kurigwamo icyumweru gikurikiyeho agahanwa, bimutera urujijo. Matayo 5:37.
Inama: Jya ugerageza gutanga igihano gihuje n’“ikosa” ryakozwe. Urugero, niba umwana wawe arengeje isaha wamubwiye gutahiraho, kumusaba kujya ataha mbere y’iyo saha ni byo byaba bihuje n’ikosa yakoze kuruta wenda guhita umukubita inshyi n’imigeri, akenshi biba byiza guhana umwana mu bugwaneza kuburyo atazajya akubona nk’umuntu mubi cyangwa w’umugome.
Jya ushyira mu gaciro. Jya ugaragaza ko ushyira mu gaciro wongerera umwana wawe umudendezo mu gihe ubona ko abikwiriye. Abafilipi 4:5.
Inama: Jya wicarana n’umwana wawe muganire ku mategeko umushyiriraho.
Ushobora no kumureka akihitiramo igihano yazahabwa mu gihe azaba akoze ikosa runaka. Iyo umwana w’ingimbi cyangwa umwangavu yagize uruhare mu gushyiraho itegeko runaka, kuryumvira biramworohera.
Mutoze imico myiza. Intego yawe si iyo guhatira umwana wawe kumvira amategeko umushyiriraho, ahubwo ni iyo kumufasha kugira umutimanama ukora neza, akamenya gutandukanya icyiza n’ikibi. 1 Petero 3:16.
Inama: Jya ushakira inama muri Bibiliya, kuko ari cyo gitabo cyiza kurusha ibindi gifasha umuntu ‘kwemera gukosorwa bigatuma agira ubushishozi.’ Ubwenge bubonekamo ‘butuma umuntu utaraba inararibonye agira amakenga, umusore [cyangwa inkumi] akagira ubumenyi n’ubushobozi bwo kwiyumvisha ibintu.’ Imigani 1:1-4.
Fasha umwana wawe gutekereza ku mico yifuza ko yamuranga.
Mu gihe abakiri bato bahanganye n’ikibazo gikomeye, bashobora kwitoza gufata imyanzuro myiza. Urugero nko gukunda kumubaza iki kibazo
• Wifuza kuba umuntu ki? Abakolosayi 3:10.
Claire/agakiza.org


text:
Bitewe n’imiterere itandukanye y’umugabo n’umugore , buri wese aba afite ibyo aba yifuza ko mugenzi we amukorera. Ni byiza kubimenya kugira ngo umenye mugenzi wawe kurushaho n’uko wakwitwara kugira ngo umunezeze.
Ibyo Umugabo akenera ku mugore we :
Kunyurwa ku bijyanye n’imibonano mpuzabitsina
Gukina
Umugore usa neza (wiyitaho)
Gufashwa ku bijyanye n’ibyo mu rugo
Guhabwa agaciro no kwishimirwa.
Ibyo Umugore akenera ku mugabo :
Urukundo rwo kwitabwaho no gukundwakazwa bitagamije gukora imibonano mpuzabitsina gusa.
Kuganira
Kubwirwa ukuri muri byose no kudahishwa ikintu runaka
Gushyigikirwa ku bijyanye n’amafaranga
Kwita ku muryango.
Ibi ni ibigaragara muri rusange kandi ku bantu benshi ku isi yose. Ikiba gisigaye ni ukubihuza n’umuco wa buri bantu n’imiterere y’umuryango barimo.
Ibyo buri mugore na buri umugabo bakenera mu rushako
Bitewe n’imiterere itandukanye y’umugabo n’umugore , buri wese aba afite ibyo aba yifuza ko mugenzi we amukorera. Ni byiza kubimenya kugira ngo umenye mugenzi wawe kurushaho n’uko wakwitwara kugira ngo umunezeze.
Labels: uburinganire


text:
Huye: Hari imishinga komite icyuye igihe yifuza kuzakomerezwaho n’abazabasimbura
Komite icyuye igihe Nyuma y’uko tariki 28/1 komite nyobozi y’Akarere ka Huye yarekuye ubuyobozi, abari bayigize badutangarije kigalitoday bimwe mu bikorwa bifuza ko abazabasimbura bazakomeza. Eugène More...
Huye: Biyemeje guhindura aho batuye bihereyeho
Abatozwa ubutore ngo bazaba intangarugero Abanyeshuri 1800 bo mu Karere ka Huye barangije amashuri yisumbuye, nyuma yo gutozwa ubutore ngo bazahindura imibereho y’aho batuye bihereyeho. Muri rusange, imihigo More...
Gishamvu: Abakuru b’imidugudu bagaragaje ubudashyikirwa bahawe ishimo
Guverineri aha impano y’ishimwe umwe mubayobozi b’imidugudu Abakuru b’imidugudu bane bitwaye neza kurusha bagenzi babo bahuje umurimo, mu tugari tune tugize Umurenge wa Gishamvu, bahawe impano More...
Huye: Abanyakinazi bazwiho kwesa imihigo bababajwe n’uko basubiye inyuma
huye  ,performance,contracts, activities,presentation sectors,people,leaders, improvement ,partnership Kuri uyu wa 15 Ukwakira 2015 ubwo bamurikaga ibyo bagezeho mu murenge wabo nibwo bagaragaje uku kutishimira More...
Huye: Barasabwa kwigomwa icupa bakagura ikayi y’umuhigo w’ingo
Nyuma yo kubona ko umuhigo w’ingo ari wo shingiro nyaryo ry’iterambere, mu Karere ka Huye barasaba abaturage kugura ikayi yabugenewe. Ubundi abaturage bahigiraga mu makaye asanzwe, ariko noneho ayakozwe More...
Huye: Abanyakinazi bazwiho kwesa imihigo bababajwe n’uko basubiye inyuma
Ubuyobozi n’abaturage b’umurenge wa Kinazi mu karere ka Huye bamenyereweho guhora besa imihigo ubu babajwe n’uko basubiye inyuma. Kuri uyu wa 15 Ukwakira 2015 ubwo bamurikaga ibyo bagezeho More...
Huye: abaturage bakomeje gusaba ko itegekonshinga rivugururwa, Paul Kagame akongera kwiyamaza
Abaturage bo mu Murenge wa Tumba ho mu Karere ka Huye, bakomeye ku cyifuzo kiri mu mabaruwa bandikiye inteko ishinga amategeko cy’uko ingingo ya 101 y’Itegekonshinga yavugururwa, kugira ngo Perezida More...
Ntawabona amagambo yo gushimira inkotanyi zabohoye u Rwanda-Izabiriza
Ubwo mu Murenge wa Ngoma ho mu Karere ka Huye bizihizaga isabukuru y’imyaka 21 u Rwanda rumaze rubohowe, Jeanne Izabiriza, umunyamabanga nshingwabikorwa w’Intara y’amajyepfo, na we utuye More...
Huye: Korari Ijuru yibutse abari abanyamuryango bayo bazize jenoside
Abanyamuryango ba Korari Ijuru iririmbira kuri paruwasi katedarari ya Butare, bibutse abari abanyamuryango bayo, barimo n’abayishinze, bazize jenoside yakorewe abatutsi mu mwaka w’1994. Iki gikorwa More...
Urubyiruko ntirukwiye kumva ko i Burayi ari ho heza kurusha iwacu
Ubutumwa burukangurira gukunda iwabo , urubyiruko ruhagarariye urundi mu Karere ka Huye rwabugejejweho mu nteko rusange bateraniyemo kuri uyu wa 20/6/2015. Ubwo yaganirizaga urubyiruko, Cyrus Munyaburanga Nkusi, More...


text:
Jan 28, 2016 Adolphe Mitali Ubusesenguzi 0
Hitler yagiye atangaza kenshi ko kwanga Abayahudi yabikuye ku muyahudi wamubujije kuba umushushanyi (peintre). Umunyamakuru wanditse izina rye rya Jean gusa, avuga ko Hitler igihe yari I Vienne mu gihugu cya Otrishiya, yashatse kujya kwiyandikisha mw’ishuri ryigisha gushushanya (Academie des Beaux Arts) ry’i Vienne, ahangaha ngo yakoreshejwe ikizami, nyuma Diregiteri w’iryo shuri wari Umuyahudi, ngo aza kumutangariza ko yatsinzwe, bityo atamwakira.
Hitler rero ngo wari warimariyemo uwo mwuga , byaramuzonze ngo agerageza no kwiyahura. Kuva ubwo ngo yagiye arara ku mihanda, nta cumbi agira, nta kazi, ngo ageza aho aza gucumbikirwa n’ibigo bicumbikira abatagira icumbi, SDF. Uwitwa Eric Emmanuel Shmitt, ariko we avuga ko biriya bivugwa, na Hitler ubwe atangaza ari inzitwazo, cyangwa se atari byo byonyine byamwangishije Abayahudi.
Avuga ko hariya I Vienne ariho Hitler yahuriye n’ibinyamakuru bivuga nabi cyane Abayahudi, kuko urwango rw’Abayahudi rwatangiye kera mbere ya Hitler, Hitler atangira kubisoma, urwo rwango rutangira kumujyamo, Urwo rwango rwaje kugera ku mwuzuro, aho Ubudage bwari bumaze gutsindwa mu ntambara ya mbere y’isi yose, Hitler rero, aho yari mu bitaro, yarahumye, kubera Gaz yatewe mu ntambara akaba ari naho yamenyeye gutsindwa ku Budage.
Kuva icyo gihe, kubera umujinya, akababaro ko gutsindwa, muri we yashakishije uwo yashyiraho ibyo byose(Bouc Emissaire), ahitamo umuyahudi. Ngibyo ibya Hitler n’Abayahudi yari agiye kuzamarira kw’icumu nyuma yo kwisasira abagera kuri Miliyoni Esheshatu zose.
Ubutaha tuzababwira inkomoko y’urwango abantu batandukanye(amahanga) bagiye bagirira Abayahudi.
MITALI Adolphe
happy wheels
Jan 22, 2017 0Share this on WhatsAppMu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Zaburi 84:6 - Hahirwa umuntu ugufitemo imbaraga, Hahirwa abafite mu mitima inzira zijya i Siyoni.
Ejo hashize twaganiriye kuri uyu murongo dusobanura uburyo imbaraga twibitseho zigaragaza uburyo duhiriwe. Uyu munsi turakomeza noneho tuvuga ku isano riri hagati y’inzira zo mu mutima n’amahirwe.
Namenye neza ko imihanda n’inzira bitaba ku butaka gusa. Umutima nawo wuzuyemo inzira. Nizo umuntu anyuramo umunsi ku munsi. Ziyobora ubugingo bwe n’umwuka we.
Kuri bamwe izo nzira zigana ikuzimu ku bandi zigana mu murwa w’Imana, Siyoni y’abera, umurwa Imana yateguranye urukundo. Iyo umuntu agana ikuzimu ahorana irari ry’ingeso za kamere mu mutima, arangwa n’imirimo ya kamere.
Nkuko Pawulo abivuga, imirimo ya kamere ni iyi: gusambana no gukora ibiteye isoni n’iby’isoni nke, no gusenga ibishushanyo, no kuroga no kwangana no gutongana, n’ishyari n’umujinya n’amahane, no kwitandukanya no kwirema ibice, no kugomanwa no gusinda, n’ibiganiro bibi n’ibindi bisa bityo. Ndababwira hakiri kare nk’uko nababwiye kera, yuko abakora ibisa bityo batazaragwa ubwami bw’Imana. (Abagalatiya 5:19-21).
Ufite mu mutima inzira zijya I Siyoni ubirebera ku mbuto yera. Nkuko Pawulo abivuga, imbuto z’Umwuka ni urukundo n’ibyishimo n’amahoro, no kwihangana no kugira neza, n’ingeso nziza no gukiranuka, no kugwa neza no kwirinda. Ibimeze bityo nta mategeko abihana. (Abagalatiya 5:22-23).
Suzuma imbuto wera uramenya aho inzira zawe zikuganisha. Niwikura mu barangwa n’imirimo ya kamere ugatoza umutima wawe kwera imbuto z’umwuka, uraba uri mu cyiciro cy’abantu Imana yita abanyamahirwe, a bajya I Siyoni.
Ibi nibyo nkwifuriza muri iki cyumweru dutangiye! Fidèle MASENGO, Foursquare Church Kimironko


text:
Ubufatanye bw’abayobozi n’abaturage bwatumye abari bibwe inka bazisubizwa
Mu Murenge wa Nyagisozi muri Nyanza mu byumweru bitatu bibwe inka eshanu, ariko ku bufatanye bw’ubuyobozi n’abaturage zirafatwa zisubizwa ba nyira zo.
Umunyamabanga Nshingwabikorwa w’Umurenge wa Nyagisozi, Nsengiyumva Alfred, avuga ko ashima ubufatanye bwaranze ubuyobozi n’abaturage batuye muri uwo murenge mu gushakisha inka zari zibwe mu bihe bitandukanye zigafatwa ndetse zigasubizwa ba nyirazo ku mugaragaro.
Agira ati “Nshimira abaturage ko mu gihe hibwa ziriya nka barushijeho gukaza amarondo no gukomeza gukurikirana irengero ryazo babifashijwemo n’ubuyobozi bw’umurenge”.
Akomeza agira ati “Abaturage ubu basigaye barara irondo bafite terefoni ihamagarwa ku buntu. Ibyo bidufasha guhanahana amakuru ndetse n’igihe ubuyobozi bubasuye bikoroha kuko buba buzi neza aho baherereye”.
Avuga ko kuva iyo terefoni yatangira gukoreshwa byatumye uburyo bwo guhanahana amakuru bworoha ngo kuko ikintu kibaye gihita kimenyekana ubuyobozi bukagikurikirana.
Nsengiyumva asobanura ko inka zose abajura bagerageje kwiba muri uwo murenge zafashwe ndetse ubu zikaba zaramaze gusubizwa ba nyira zo.
Uwitwa Habimana Félix utuye mu Mudugudu wa Mwokora, Akagari ka Kabuga mu Murenge wa Nyagisozi ni umwe mu baturage bari bibwe inka nyuma ikaza gufatwa akayisubizwa.
Agira ati “Ndashimira abaturage n’ubuyobozi ko bwatubaye hafi bigatuma inka yanjye yibwe mbasha kuyisubirana”.
Uyu mworozi kimwe n’abagenzi be bari bibwe inka mu minsi mike ishize mu Murenge wa Nyagisozi ariko nyuma zigafatwa bakazisubirana, na we ashimira ubufatanye bukomeje kuranga abaturage n’ubuyobozi bw’umurenge wabo mu gukumira ubujura bicungira umutekano wabo muri rusange.
Babiri mu bafatanwe izo nka bazibye bari baturutse mu Karere ka Nyamagabe gahana imbibi n’Umurenge wa Nyagisozi mu kKrere ka Nyanza, nk’uko Nsengiyumva Alfred, umuyobozi y’uyu murenge abivuga.


text:
Ibisuko by’amadreads (Dreadlocks)ni bimwe mu bisuko bikunzwe kandi biramba kurusha ibindi, ariko bikaba nanone bisaba kubyitaho ku buryo hihorana umucyo n’isuku mu gihe cyose uzabimarana.
Dore uburyo bwiza wakoresha mu kwita kumadreads:
- Ni byiza gusuka dreads mu misatsi ya naturel cyangwa waba ufite idefrije ukarindira hakazamo repousse: dread ziba nziza iyo uzisutse mu misatsi ikomeye kuko bituma zibyubuha kandi zigasa neza
- Ukizisuka, tegereza hashire ukwezi mbere yo kuzimesamo. Iyo uzimeshemo mbere yaho zishobora guhambuka.
- Mesamo ukoresheje shampoo: ni byiza gukoresha shampoo gusa kuko après shampoo yafata mu misatsi ntishiremo bikazakurura ibintu bisa n’umweru bikagaragara nk’umwanda.
- Mu gihe ugiye kuryama razamo akantu gafashe neza:
- Mu gihe ugiye gukoresha retouche ntusigemo amavuta
- Sigamo amavuta yabugenewe: Bees wax niyo mavuta meza kuri dreads
- Zimaze kumenyera ushobora kogamo buri munsi: nyuma y’amazi atatu usutse dread ushobora kujya woga mu mutwe buri munsi ntibigire icyo bitwara dreads zawe
- Umwana usutse dread bamukorera retouche buri mezi atatu
- Ku muntu ufite imisatsi y’irende asuka dread nto kuko iyo usutse ibinini imisatsi ishobora gusohoka
- Mu gihe urambiwe dreads : si ngombwa ko uzikuraho kuko ushobora kuzisukiraho hejuru cyangwa plante.
• Ushobora gushyiramo amasaro( perles), amasimbi na bague z’imisatsi
• Gushyiramo ihina i
• ushobora gushyiramo Teinture : mu gihe washyizemo teinture biba byiza iyo uyishyize ku mpera za dread kugirango mu gihe uzayirambirwa uzakate dread ziriho teinture.


text:
Rwanda : Taliki ya 1 Nyakanga 2016 itubere umunsi wo kwigenga twishakamo ibisubizo by’ibibazo dufite (F.Twagiramungu).
Uyu munsi tariki ya 1 Nyakanga 2016 utwibutsa imyaka 54 tumaze tuvuye ku ngoyi y’ubuja na gikolonize, tukabaho twigenga mu gihugu cyacu cy’u Rwanda. Ariko kandi kuri bamwe mu banyagihugu uyu munsi w’ubwigenge bw’igihgu cyabo bawufata kimwe n’iminsi isanzwe, kuberako kuribo ibyabaye kuri iyo tariki bisa naho bitabareba; mbese muri make ntacyo uyu munsi ubabwiye. Muri abo harimo abayobozi b’igihugu cyacu bafite inkomoko yabo muri FPR/RPF, mbese kuri bo basa naho uwo munsi utabareba na gato ku mpamvu badasobanura; mbese umuntu akaba yatekerezako u Rwanda rugizwe n’ibihugu bibiri!
Abandi uyu munsi utagize icyo ubwiye ni abanyarwanda batari bageza ku myaka 30, batojwe n’ingoma iriho kutiga no kutamenya amateka y’igihugu cyabo yabayeho mbere y’umwaka w’1994; abo banyarwanda bakaba bakomeje kwibera mu bujiji batojwe n’abayobozi b’igihugu cyacu bariho muri iki gihe; abo bayobozi bakaba batifuza na gato ko urubyiruko rw’abanyarwanda rumenya amateka mabi y’u Rwanda yabayeho mbere y’umwaka w’1959 no kuva muri 1959 kugeza mu mwaka w’1990 FPR Inkotanyi igaba ibitero bya gisilikare ku gihugu cy’u Rwanda. Nyamara dushyize mu gaciro ni ngombwa cyane ko buri tariki ya 1 Nyakanga twagombye kuyigira twese umunsi w’isabukuru yubahirizwa n’Abanyarwanda bose.
Ni uko byagombye kugenda kubera ko iyi tariki ya 1 Nyakanga yibutsa igihe Abanyarwanda bavuye mu bucakara, bigatuma baboneraho no guharanira ubwigenge bw’igihugu cyabo kugira ngo gisubirane ubusugire bwacyo cyari gifite mbere yo kuba koloni y’Abadage no kuba indagizo z’abakoloni b’Ababirigi. Nk’Abanyarwanda, ikindi iyi tariki itwibutsa kuri uyu munsi ni ukutirengagiza cyangwa ngo twiyibagize nkana ko mu mateka y’igihugu cyacu cy’u Rwanda, ko twatinyutse kwiyemeza guca burundu ubufutanye bukomeye bwari hagati y’abakoloni b’Ababirigi bari bafitanye n’ingoma ya cyami yari ifite ubwiganze bw’abayobozi bitwaga Abatutsi ari bo batware, bari barifatiye rubanda rwagiseseka rwitwaga abahutu, bakaruhindura abaja mu gihugu cyabo. Abatware bakubitiraga abahutu gukora no kurangiza neza imirimo batahemberwaga, aribyo byitwa uburetwa.
Kuri iyi tariki ya 1 Nyakanga kandi tutitaye kubahunga amateka yaranze igihugu cyacu, ni ngombwa ko twibuka kandi tugaha icyubahiro intwali zarwaniye kugira ngo Abanyarwanda bave mu bucakara, kugirango bishyire bizane mu gihugu cyabo, no kugira ngo igihugu cy’u Rwanda kireke gukomeza kuba koloni y’Ababirigi, bityo kigahabwa ubwigenge, kigasubirana ubusugire bwacyo, kigahabwa icyicaro mu ruhando rw’ibihugu n’imiryango mpuzamahanga, kikava mu icuraburindi, kikaboneza inzira y’amajyambere.
Banyarwanda, Banyarwandakazi,
Kuri iyi itariki itazibarana yo kuwa 1 Nyakaganga, mbifurije umunsi mwiza w’ibyishimo n’amahoro mu mitima yanyu no mu ngo zanyu ; nubwo muri uyu mwaka w’2016 twizihiza uyu munsi bucece nyuma y’imyaka 54 yose tumaze twigobotoye ubucakara na gikoloni. Twizihiza uyu munsi w’ubwigenge dutyo kuko abayobora igihugu cy’u Rwanda muri iki gihe ariko babishaka, kuberako biyemeje kuducengezamo ingengabitekerezo nshya ishingiye ku kinyoma cy’impindura-mateka n’icengeza-matwara by’ingoma y’igitugu cya gisirikare, yiyemeje gutsikamiza rubanda no gupfuka umunwa abahangana nayo mu gihugu rwagati. Gusa dufite icyizere ko ibihe tugezemo bitazakomeza kutwemerera gukomeza kuba ingaruzwamuheto.
Uyu munsi kandi twibuka n’impunzi zavuye mu gihugu kubera imvururu zo mu mwaka w’1959 ubu zikaba zarakigarutsemo. Ubu kandi turibuka nanone impunzi z’Abanyarwanda zahunze muri 1994 bitewe n’intambara yashojwe n’Inkotanyi muri 1990, ikarangira hatanzwe ibitambo bitagira umubare muri 1994 na nubu bigikomeza. Impunzi aho zaba ziri hose, zaba izo muri 1959 zitatashye, n’izo muri 1994, zose ni impunzi z’Abanyarwanda. Izo mpunzi zose zigomba kwishyira hamwe zigashakisha inzira yogusubira mu gihugu cyazo bidatinze; ni zifatanye urugamba rwogutaha mumahoro azira agasuzuguro, zihabwe umutekano mu gihugu, zishyire kandi zizane, zisubizwe ibyazo, kandi zikore politike ishingiye kuri demokarasi, kugira ngo ejo hazaza “sakindi itazabyara ikindi”.
Ndizerako hari umunsi umwe Abanyarwanda twese tuzarandura imizi y’imbuto mbi yabibwe mu mitima yacu, ikaba ishingiye cyane ku moko twemejwe kandi agashimangirwa n’ivanjili ya gikolonize, iyo mbuto mbi ikaba yarafumbiwe n’amateka mabi twanyuzemo n’ibinyoma twatojwe. Ibihe biha ibindi, tugomba kuva mu bihe by’inzangano n’incyuro zidafite ishingiro, tugashaka icyazana amahoro n’ituze mu mitima yacu; maze tukiha umugambi wo kubana kinyarwanda nkuko byahoze mu gihugu cyacu duhujemo umuco.
Jye ntayindi ntambara ndwana, uretse gushaka buri munsi icyatuma tureka inzika, izangano n’ikinyoma hamwe n’ibyishongoro, tugashaka ubumwe bwacu nk’abenegihugu, tukubaka igihugu cyacu, tukacyubakira ku musingi wa demokarasi. Demokarasi niyo yonyine shingiro ry’amahoro arambye n’ubukungu butajegajega kuri twese, bityo kandi tugomba gufatanya na bene wacu bo mu bihugu byiswe ibyo mu "Biyaga Bigali bya Afurika", tugateza akarere kose imbere kandi mu mahoro.
Harakabaho ukwishyira ukizana, harakabaho ukuri kw’amateka y’u Rwanda, harakabaho ubumwe mu Banyarwanda.
Faustin Twagiramungu,
Perezida wa RDI-Rwanda Rwiza


text:
Ese mbasha gukunda Imana n’isi bikemera?
“Muri umunyu w’isi. Mbese umunyu nukayuka uzaryoshywa n’iki? Nta cyo uba ukimaze keretse kujugunywa hanze, abantu bakawukandagira.’’ Matayo 5:13
Ubusanzwe hari ibintu ubona bigora abakristo nubwo ari byo Imana idusaba iteka. Nk’abakristo dusabwa kwitandukanye n’isi kuko ari bwo tubasha gukunda Imana urukundo rushyitse n’imbaraga zacu zose, n’ubwenge bwacu, na buri kimwe cyose mu bitugize. Iyo tunaniwe ibi nibwo dutangira kwisanisha n’isi, tukibagirwa ko Bibiliya itubwira ngo twigane Imana nk’abana bakundwa, Abefeso 5:1
Aha niho gukayuka bitangirira, tugashiramo uburyohe. Sintekereza ko uburyohe isi idutegerejemo ari ubwo kugira ngo idukunde hanyuma bikatubuza kuyibwiza ukuri nubwo kwaba kutayiryoheye. Iyo tunaniwe guhindura isi, yo ikora ishoboye ngo iduhindure, ni ukuvuga ngo nuba ahantu uri umukristo, ugatinda kuhahindura, ho ntihazakugirira imbabazi hazaguhindura. Mbese umunyu nukayuka, uzaba ukimaze iki? Nutakaza umumaro wawo ntacyo uzaba ukimaze, keretse kujugunywa bakawukandagira.
Icyo nicyo ijambo ry’Imana ridusaba, kandi rikatubwira ngo tujye dukora ibyaryo, atari ugupfa kuryumva gusa twishuka, kuko uwumva ijambo gusa ntakore ibyaryo, ameze nk’umuntu urebeye mu maso he mu ndorerwamo. Amaze kwireba akagenda, uwo mwanya akiyibagirwa uko asa. Yakobo 1:22-24
Nubwo dutuye mu isi, ariko dukwiye kuzirikana ko tutari abayo, nubwo isi yavuga ko ibintu 1000 ari ukuri, ariko bigahabana n’ijambo ry’Imana twumvise, tujye twibuka ko isi igamije kudukamuramo uburyohe, turusheho gushakashaka muri ibyo byose ibyo Umwami Imana ishima muri byo.
Erega burya n’isi izamenya ko turi abakristo ishingiye ku rukundo dukunda Imana ndetse n’abantu bayo, n’uburyo tuyubaha ntabwo izaturebera ku mbaraga twatakaje tuyigana ngo tumere nkayo.
Umuntu umwe yaravuze ngo ‘’ikimenyesha ko nakijijwe ni uko mbaho ubuzima butandukanye n’ubwo nabagamo.’’ Atakiyoborwa n’isi y’ibyaha yagengaga umutima we.
Imbaraga z’ijambo ry’Imana zihishe mu gukora ibyaryo nk’uko twabisomye.
Ukuri ni uko tutabasha kunezeza isi n’Imana icyarimwe kuko ibyo badusaba biratandukanye. Ndabifuriza kurushaho kwigana Imana aho kwigana isi, kandi ugaharanira ko uburyohe butagushiramo. Imana ikubashishe muri byose mu izina rya Yesu, Amen.


text:
INTUMWA PAUL GITWAZA YATUMIJWE I VATIKANI KUGIRANGO ASOBANURE UBURYO ITORERO AYOBOYE RYA ZION TEMPLE...
Abantu bakomeye ku isi mu nzego zitandukanye bajya bagirira ingendo I Vatikani kugirango baganire n’umushumba mukuru wa Kiliziya Gaturika ku Isi uzwi nka “PAPA”,...
HARI ABAKORESHA AMAFOTO YE BAMWITA, UMWAMI, UMUCUNGUZI USHOBORA BYOSE, RUREMA…! SOBANUKIRWA N’UMUGABO WAMENYEKANYE NKA...
Kugeza uyu munsi hari abantu bamufata nk’umwami, umucunguzi wabo, ushobora byose, Rurema, nibindi byinshi bigaragaza ubutwari bw’uwitangiye abantu. Uyu mugabo w’umwogereza hari abatunze amafoto ye...
Menya uburyo intumwa za Yesu uko ari 12 zagiye zicwa n’uburyo harimo...
Ku itariki ya 3 Mata, mu mwaka wa 33 mbere ya Yesu/Yezu (33A.D=anno domini) mu masaha y’umugoroba ku wa gatanu, nibwo Umuromani watwaraga intara...
BISHOP RWANDAMURA CHARLES YATANGAJE KO IMANA YAMUSANZE IKAMUBWIRA KO IFUNZE INZUGI ZOSE ZA KILIZIYA...
Bishop Rwandamura Charles aherutse gutangaza ko uwamuha ubushobozi yavanaho idini gatulika Bishop Rwandamura ati tugomba kwicomokora kuri Kiliziya gaturika(ahanini niyo aba avuga cyane),abaporoso,Isilamu n’Abadivantiste b’umunsi...
Amahano akorerwa mu nsengero mu minsi y’imperuka yageze n’iwacu i Rwanda!, kugirango ibitangaza bikoreke ...
Birababaje kandi biteye agahinda aho mu matorero amwe muri ino minsi y’imperuka akora amahano izuba riva ngo barabohora abakristo babo (Deliverance ) babakuraho za karande n’imikasiro...
Ntimukiganyire ngo mutekereze iby’ejo kuko So wo mu ijuru aziko mubikeneye
Ni kenshi dusenga amasengesho yacu nk’abantu, ariko kuko amaso yacu abona ibiri hafi gusa, wabona none uriye, unyoye, wambaye, uri amahoro ukumva ntunyuzwe kuko...
Korali Salem ikorera umurimo w’Imana muri ADEPR kuri Paruwasi ya Rusororo yateguye igiterane cy’ivugabutumwa...
Korali Salem ikorera umurimo w’Imana muri ADEPR kuri Paruwasi ya Rusororo yateguye igiterane cy’ivugabutumwa rizamara iminsi itatu, kizasozwa bashyira ku mugaragaro indirimbo zibumbiye kuri...
Menya ubuzima bwa Yesu umunsi ku munsi , uburyo yabayeho kuva abyarwa na Mariya...
Igice kinini cy‘Ubuzima bwa Yesu/Yezu buzwi tubusanga muri Bibiliya.Uhereye mu byo abahanuzi bagiye bahanura, kugera ku buzima yabayeho we ubwe, kuva abyarwa na Mariya kugeza yicwa...
VATIKANI: IGIHUGU GITANGAJE. BYINSHI UTARI UZI KURI IKI GIHUGU GITO KU ISI KIYOBORWA NA...
Muri iyi minsi, Afurika yagize amahirwe yo kugendererwan'umushyitsi w'imena, umwe mu bubashywe cyane kandi uvuga rikijyana kuri iyi si dutuye. Uwo ni Papa Faransisiko(Pape...
Isiraheri hatangiye intambara ikomeye nyuma yo gutwika imva ya Yozefu wo mur bibiliya.
Itwikwa ry’imva ya Yosefu uzwi muri bibiliya ryateje imirwano ikaze hagati y’ingabo z’igihugu cya Isiraheli n’abanya Palestine iherekejwe n’impfu z’abantu, iyi mva iherereye mu...


text:
Rusizi : Amazi meza yabaye ingume, bamwe bashotse ibishanga
Abaturage bo mu mujyi wa Rusizi batangaza ko babangamiwe n’ikibazo cy’ibura ry’amazi bamaranye amezi atandatu cyatumye bavoma amazi y’ibishanga.
Abaturage bo muri uwo mujyi bavuga ko badaheruka amazi meza kuburyo n’amariba bavomaho nta n’igitonyanga giherukamo.
Ibyo ngo byabagizeho ingaruka kuko bamwe mu baturage barwara kubera kunywa amazi mabi yo mu bishanga cyangwa yo mu bigega bifata amazi y’imvura.
Vumiriya Vestine twamusanze ku ku ikigo nderabuzima cya Mont cyangugu yaje kwivuza. Avuga ko badaheruka amazi meza ibyo ngo akari aribyo nyirabayazana w’indwara ziterwa n’umwanda bamwe mu baturage bajya kwivuza.
Agira ati "Amazi ntayo duheruka abana birirwa bajya kuvoma biriya biziba bya Kadasomwa dufite ikibazo cy’amazi gikomeye cyane nkatwe twaje kwivuza dushaka amazi yo kunywesha imiti tukayabura."
Akomeza avuga ko icyo kibazo cyo kubura amazi bakigejeje ku buyobozi, bubabwira ko bugiye kugikemura ariko ngo amaso yaheze mu kirere.
Nyiramugisha Chantal umuyobozi wungirije w’ikigo nderabuzima cya Mont Cyangugu avuga ko kutagira amazi meza byongere ubwinshi bw’indwara zikomoka ku mwanda nk’inzoka.
Akomeza avuga ko no muri icyo kigo nderabuzima bagorwa no kwakira abarwayi kuko naho amazi meza ari ingume. Abarwayi ngo banywesha imiti amazi y’ibigega arimo imyanda.
Agira ati "Dufite ikibazo cy’amazi yarabuze biratugora kwakira abantu. Gukora isuku mu barwayi ,guha abarwayi imiti ukoresheje amazi atari meza dukoresha amazi y’ibigega no kugira ngo isuku igaragare biragoye nta mazi."
Kwihangana Jean Nepomuscène, umukozi w’Akarere ka Rusizi ushinzwe ibikorwa by’amazi n’isukura avuga ko ikibazo cy’amazi cyatewe n’uruganda rw’amazi rwa Cyunyu rutanga amazi make ntahaze abatuye umujyi wa Rusizi.
Amara abaturage impungenge ababwira ko bafite umushinga w’amazi witwa Giheke, Kamembe, Nkanka ufite ubushobozi bwo gutanga amazi angana na metero kibe 5000 ku munsi.
Ahamya ko bizakemura burundu ikibazo cy’amazi make mu mujyi wa Rusizi. Ibyo ngo bikazagerwaho mu Ukuboza 2016.
Biteganyijwe ko uwo muyoboro uzaha amazi meza abaturage ibihumbi mirongo 80 batari bayafite. Abafite amazi meza bazahita bagera ku bihumbi 100 bisaga kuburyo buri wese uyashaka azayabona.
Agira ati "Dufite umuyoboro w’amazi uzageza amazi mu mujyi wa Rusizi n’imirenge y’icyaro. Ufite ubushobozi bwo gutanga amazi meza angana na Litiro 66 n’ibice 3 ku isegonda."
Ibitekerezo ( 3 )
nikibazo gikomeye kuba ibitato bidafite amazi meza ababishinzwe barebe uko barengera ubuzima bwabanyarwanda
Hagiyeho gahunda yogushyigikira amazi nkuko hagiyeho ikigega agaciro twakemura ikibazo cyamazi tukubaka inganyishi zigazweho ewasa ndabona ikeneya imbara nyishi byarantangaje numvishe ikiganiro munteko naho amazi arabura byavuzwe nabayobozi bakoreramo umusi kuwundi nikibazo gikomeye niyo mpamvu usanga harimo abantu boga kabiri mucyumweru murakoze murakoze
ikibazo cyamazi gikomeza kuvuga aho cyane ababishinzwe batekereze gukoresha pope zikurura amazi yikuzimu usanga mubigu byishi bikoresha ubwo buryo amazi agahoraho ntakubura nyabarongo turayifite tukabura amazi ibindi bihugu birayifata ntibibure amazi twabwe habura iki? Murakoze